open-index/open-wikipedia-markdown huggingface dataset:
উমাদে ভাট্টিয়ানী

**উমাদে ভট্টিয়ানী** (জন্ম: অজ্ঞাত-মৃত্যু: ১৫৬২ চন) যাক অন্য নাম উমাদেও আৰু উমা দেৱী বুলিও জনা যায়, মাৰৱাৰৰ বিখ্যাত ৰাথোৰ শাসক মালদেও ৰাথোৰৰ পত্নীসকলৰ ভিতৰত অন্যতম পত্নী আছিল। মালদেও ৰাথোৰৰ ৰাজত্ব কাল আছিল ১৫৩০ - ১৫৫১ চন। মালদেওৰ পত্নী উমাদেয়ে স্বামীক কৰা ব্যৱহাৰৰ বাবে সমাজে তেওঁক *ৰুথী ৰাণী* — খঙাল বা ক্ষুব্ধ ৰাণী বা 'ৰাণী-যি-চুপতি মৰা" নামেৰে জনা গৈছিল। 

## পৰিয়াল
উমাদে ভাট্টিয়ানী জয়ছালমেৰৰ ভাট্টি ৰাজপুত বংশৰ এগৰাকী ৰাজকুমাৰী আৰু জয়ছালমেৰৰ শাসক ৰাৱাল লুংকৰণ ভাট্টি (ৰাজত্বকাল ১৫৩০ - ১৫৫১)ৰ কন্যা আছিল। তেওঁৰ ভগ্নী ধীৰ বাই ভট্টিয়ানী আছিল মেৱাৰৰ মহাৰাণা উদয় সিংহৰ প্ৰিয়তমা পত্নী।

## বিবাহ
তেওঁৰ বিবাহ হৈছিল মাৰৱাৰৰ ৰাজকুমাৰ মালদেও ৰাথোৰৰ সৈতে। কিন্তু তেওঁলোকৰ বৈবাহিক জীৱন সুখ আৰু শান্তিপূৰ্ণ নাছিল। স্বামীৰ লগত কোনো ধৰণৰ শাৰীৰিকী সম্পৰ্ক স্থাপন কৰিবলৈও উমাদেই অস্বীকাৰ কৰিছিল। মালদেওৰ প্ৰতি তেওঁৰ কঠোৰ মনোভাবৰ বাবেই তেওঁক ৰুথী ৰাণী উপাধি প্ৰদান কৰা হৈছিল।

## জনপ্ৰিয় সংস্কৃতিত

সাহিত্যিক প্ৰেমচান্দৰদ্বাৰা ৰচিত উপন্যাস *ৰুথী ৰাণী*ৰ শিৰোনাম চৰিত্ৰ আছিল উমাদে। চনী টিভিৰ ঐতিহাসিক নাটক *ভাৰত কা বীৰ পুত্ৰ – মহাৰাণা প্ৰতাপ*ত মৃণাল দেশৰাজে কাল্পনিক উমাদেৰ চৰিত্ৰত অভিনয় কৰিছিল। আন এটি মন কৰিবলগীয়া কথা যে, জয়ছামন্দ অঞ্চলৰ আন এগৰাকী ৰুথী ৰাণীৰ বিষয়েও একেধৰণৰ এটা কাহিনী আছে ধেবৰ হ্ৰদ বা জয়ছামন্দ হ্ৰদৰ ওচৰৰ হাৱা মহল *ৰুথী ৰাণী কা মহল* বুলিও জনা যায়। জয়সামন্দত এতিয়াও উমাদে ভাট্টিয়ানীৰ প্ৰসাদ দেখা যায়।
## তথ্যসূত্ৰ

শ্ৰেণী:ৰাজতন্ত্ৰ
শ্ৰেণী:ভাৰতীয় নাৰী
চিয়েম পিয়েট নিঅ'

**চিয়েম পিয়েট নিঅ**' (ইংৰাজী: Siem Piet Nio; জন্ম: ১৯০৭, মৃত্যু: ১৯৮৬), যিয়ে **হং লে হোৱা** ছদ্মনামেৰে লিখা-মেলা কৰিছিল, এগৰাকী ইণ্ডোনেছিয়ান ভাষাৰ লেখিকা, আলোচনী সম্পাদক, সাংবাদিক আৰু ডাচ ইষ্ট ইণ্ডিজৰ নাৰী অধিকাৰ কৰ্মী আছিল। তেওঁ ১৯২০ আৰু ১৯৩০ৰ দশকত সক্ৰিয় আছিল।

## জীৱনী
চিয়েম পিয়েট নিঅ' ১৯০৭ চনত ডাচ ইষ্ট ইণ্ডিজৰ কেন্দ্ৰীয় জাভাৰ পুৰবালিংগাত এটা পেৰানাকান চীনা পৰিয়ালত জন্মগ্ৰহণ কৰিছিল। তেওঁ পুৰবালিংগাৰ মিছনেৰী স্কুল বেথেল স্কুলত শিক্ষা গ্ৰহণ কৰিছিল। পোন্ধৰ বছৰ বয়সত স্নাতক ডিগ্ৰী লাভ কৰাৰ পাছত তেওঁ 'কমনৰ উইমেনছ এছোচিয়েচন' নামৰ এটা সংগঠন প্ৰতিষ্ঠা কৰে।

১৯২০ চনৰ শেষৰফালে তেওঁ কেন্দ্ৰীয় জাভাৰ বন্যুমাছ ৰিজেন্সীলৈ স্থানান্তৰিত হয় আৰু *লিবাৰ্টি* (অং পিং লকৰদ্বাৰা সম্পাদিত আৰু জেম্বৰ ৰিজেন্সীৰপৰা প্ৰকাশিত) আৰু *পেনোৰামা* (কুই টেক হোৱাইৰদ্বাৰা সম্পাদিত আৰু বেটাভিয়াৰপৰা প্ৰকাশিত) আলোচনীত লিখা-মেলা আৰম্ভ কৰে। ১৯২৭ চনত তেওঁ পোনপ্ৰথমবাৰৰ বাবে *পেনোৰামা*লৈ এটা লেখা পঠিয়াইছিল আৰু তেওঁৰ লিখনিত কুই অভিভূত হৈছিল; কুয়ে তেওঁৰ লেখা নিয়মীয়াকৈ প্ৰকাশ কৰাৰ উপৰি তেওঁক এগৰাকী সহকাৰী সম্পাদিকা হিচাপেও নিযুক্তি দিছিল। তেওঁৰ লেখাসমূহত প্ৰায়ে আন মহিলাসকলক আগবঢ়াই নিবলৈ লিখন শৈলী ব্যৱহাৰ কৰাৰ প্ৰয়োজনীয়তা আৰু মহিলাৰ আত্ম-মুক্তিৰ প্ৰয়োজনীয়তাৰ কথা উল্লেখ কৰা হৈছিল।

১৯২৮ চনৰ আগষ্ট মাহত তেওঁ চুকাভূমিৰপৰা প্ৰকাশিত ইণ্ডোনেছিয়ান ভাষাৰ আলোচনী *চুৱাৰা পেৰচাটুৱান কাউম প্ৰেম্পুৱান টিয়ংঘোৱা ইণ্ডোনেছিয়া* (ইণ্ডোনেছিয়ান চীনা মহিলা ফেডাৰেচনৰ কণ্ঠস্বৰ) ৰ সম্পাদিকা হিচাপে কাৰ্যনিৰ্বাহ কৰে। আলোচনীখন সেই ফেডাৰেচনৰ মুখপত্ৰ আছিল, য’ত জাভাৰ বিভিন্ন ঠাইৰ পেৰানাকান মহিলাৰদ্বাৰা পৰিচালিত সাতটা সদস্য সংগঠন আছিল আৰু আংশিকভাৱে তেওঁৰ নিজৰ ওকালতিৰ ফলত এই ফেডাৰেচন সৃষ্টি কৰা হৈছিল। ফেডাৰেচনৰ সদস্যসকলে মূলতঃ ডাকৰ জৰিয়তে যোগাযোগ কৰিছিল আৰু ইয়াক কেতিয়াবা *পেৰচাটুৱান জাৰ্নালিষ্টে প্ৰাম্পুৱান* (মহিলা সাংবাদিক ফেডাৰেচন) বুলিও জনা গৈছিল। যিহেতু আলোচনীখন বিনামূলীয়াকৈ বিতৰণ কৰা হৈছিল আৰু ইয়াৰ কোনো বাহ্যিক পুঁজি নাছিল, সেয়েহে ইয়াৰ কলেৱৰ সৰু আছিল আৰু প্ৰায়ে সংখ্যাবোৰ দুই পৃষ্ঠাতকৈও কম আছিল। তথাপি, এয়া ইণ্ডিজৰ প্ৰথম মালয় ভাষাৰ চীনা নাৰীবাদী আলোচনী হ’ব পাৰে। সেই সময়ৰ এটা পৰ্যালোচনা অনুসৰি আলোচনীখনত ফেডাৰেচনৰ কাৰ্যাৱলী, শিক্ষা আৰু পাৰিবাৰিক জীৱনৰ ওপৰত এটা বিভাগ আৰু এটা সাহিত্য বিভাগ আছিল।

১৯৩০ চনত তেওঁ ব্যৱসায়ী লিয়াউ চেং টোহৰ সৈতে বিবাহপাশত আবদ্ধ হয় আৰু তেওঁলোকে চুকাভূমিতে থাকিবলৈ লয়। তাৰ পিছত তেওঁ *মেনাৰা* আলোচনীৰ বাবে লিখিছিল, কিন্তু সন্তান লালন-পালনৰ দায়িত্বৰ বাবে তেওঁ লিখা-মেলাৰ কাম হ্ৰাস কৰিছিল। দ্বিতীয় বিশ্বযুদ্ধ আৰু ইণ্ডোনেছিয়াৰ ওপৰত জাপানী দখলৰ সময়ছোৱা বেছিভাগ ইণ্ডোনেছিয়ান চীনাসকলৰ দৰেই তেওঁৰ বাবেও কঠিন আছিল; আনকি সেই সময়ছোৱাত তেওঁৰ পূৰ্বৰ প্ৰকাশনসমূহৰ সংগ্ৰহো হেৰুৱাইছিল। কোনো এক সময়ত তেওঁ লিখা-মেলাৰপৰা সম্পূৰ্ণৰূপে অৱসৰ লয় আৰু জীৱনৰ বাকী সময়ছোৱা চুকাভূমিতে এখন দোকান চলায়। ১৯৮৬ চনত চুকাভূমিতে তেওঁৰ মৃত্যু হয়।

## তথ্যসূত্ৰ

শ্ৰেণী:চীনৰ ব্যক্তি
শ্ৰেণী:ইণ্ডোনেছিয়াৰ ব্যক্তি
শ্ৰেণী:লেখিকা
শ্ৰেণী:ইণ্ডোনেছিয়ান নাৰীবাদী
ব্ৰুক এডামছ

**ব্ৰুক এডামছ** (ইংৰাজী: Brooke Adams; জন্ম: ৮ ফেব্ৰুৱাৰী, ১৯৪৯) এগৰাকী আমেৰিকান অভিনেত্ৰী। তেওঁ বিশেষকৈ *ডেজ অৱ হেভেন* (১৯৭৮), *ইনভেচন অৱ দা বডী স্নেচাৰ্ছ* (১৯৭৮) আৰু *দা ডেড জ’ন* (১৯৮৩) আদি ছবিত কৰা অভিনয়ৰ বাবে জনাজাত। 

## প্ৰাৰম্ভিক জীৱন
এডামছৰ জন্ম ১৯৪৯ চনৰ ৮ ফেব্ৰুৱাৰীত নিউয়ৰ্ক চহৰত হৈছিল। তেওঁৰ মাতৃ আছিল অভিনেত্ৰী ৰোজালিণ্ড (পূৰ্বৰ উপাধি গোল্ড) আৰু পিতৃ ৰবাৰ্ট কে. এডামছ, যি এজন প্ৰযোজক, অভিনেতা আৰু চিবিএছৰ (CBS) প্ৰাক্তন উপ-সভাপতি আছিল। তদুপৰি তেওঁৰ পিতৃ আমেৰিকাৰ ৰাষ্ট্ৰপতি জন এডামছ আৰু জন কুইন্সি এডামছৰ এজন অপ্ৰমাণিত বংশধৰ আছিল। তেওঁৰ ভগ্নী হ'ল অভিনেত্ৰী লিন এডামছ। তেওঁ হাইস্কুল অৱ পাৰফৰ্মিং আৰ্টছ আৰু স্কুল অৱ আমেৰিকান বেলেত শিক্ষা গ্ৰহণ কৰিছিল। সৰু কালত তেওঁ মিছিগানৰ মণ্টাগুত থকা পেহীয়েকৰ ষ্টুডিঅ'ত নৃত্যৰ প্ৰশিক্ষণ লৈছিল।

## কেৰিয়াৰ
টেলিভিছন আৰু *শ্বক ৱেভছ*ৰ দৰে কম বাজেটৰ ছবিত অভিনয় কৰাৰ পাছত, এডামছে ১৯৭৬ চনৰ ছবি *কাৰ ৱাছ*ত অভিনয় কৰে। ইয়াৰ পিছত তেওঁ *ডেজ অৱ হেভেন* (১৯৭৮) আৰু *ইনভেচন অৱ দা বডী স্নেচাৰ্ছ*ৰ (১৯৭৮) ৰিমেক সংস্কৰণত অভিনয় কৰে, যাৰ বাবে তেওঁ শ্ৰেষ্ঠ অভিনেত্ৰীৰ 'শনি বঁটা'ৰ (Saturn Award) মনোনয়ন লাভ কৰিছিল। তেওঁ *কিউবা* (১৯৭৯), *দা ডেড জ’ন* (১৯৮৩), *কী এক্সচেঞ্জ* (১৯৮৫) আৰু *গেছ ফুড লজিং* (১৯৯২) ছবিতো অভিনয় কৰিছিল। শেষৰখন ছবিৰ বাবে তেওঁ 'ইণ্ডিপেণ্ডেণ্ট স্পিৰিট এৱাৰ্ড'ৰ শ্ৰেষ্ঠ সহকাৰী অভিনেত্ৰীৰ মনোনয়ন লাভ কৰে। 

২০০২ চনত তেওঁ তেওঁৰ ভগ্নী লিন এডামছে লিখা আৰু স্বামী টনি শ্বালহৌবে পৰিচালনা কৰা ৰোমাণ্টিক কমেডী ছবি *মেড-আপ*ত অভিনয় কৰে। এডামছে ইয়াৰ উপৰি *এট লাষ্ট* আৰু *দা লেজেণ্ড অৱ লুচি কীজ* (দুয়োখন ২০০৫ চনৰ) নামৰ ছবি দুখনত অভিনয় কৰাৰ লগতে ব্ৰডৱেৰ নাটক *দা চেৰী অৰ্চাৰ্ড*, *লেণ্ড মি এ টেনৰ* আৰু ৱেণ্ডি ৱাছাৰষ্টাইনৰ *দা হেইডি ক্ৰনিকলছ*ত (১৯৯০) অভিনয় কৰিছিল। তেওঁ তেওঁৰ স্বামী অভিনীত ধাৰাবাহিক *মংক*ৰ পাঁচটা ভিন্ন খণ্ডত চাৰিটা বেলেগ বেলেগ চৰিত্ৰত অভিনয় কৰিছিল আৰু ধাৰাবাহিকখনৰ টিভি চিনেমা *মিষ্টাৰ মংকছ লাষ্ট কেছ*তো ভূমুকি মাৰিছিল। ইয়াৰ কেইবছৰমান আগতে তেওঁ স্বামীৰ সৈতে *উইংছ* নামৰ ধাৰাবাহিকখনৰ এটা খণ্ডতো অতিথি শিল্পী হিচাপে অভিনয় কৰিছিল। 

## ব্যক্তিগত জীৱন
এডামছে ১৯৯২ চনত অভিনেতা টনি শ্বালহৌবৰ সৈতে বিবাহপাশত আবদ্ধ হয়। তেওঁলোকৰ দুগৰাকী কন্যা সন্তান আছে, যি দুয়োকে তেওঁলোকে তুলি লৈছিল (দত্তক লৈছিল)।

## তথ্যসূত্ৰ


## বাহ্যিক সংযোগ
* 

শ্ৰেণী:আমেৰিকান অভিনয় শিল্পী
দেহাট বিবি

**দেহাট বিবি**, দেহাট দেদও, কাশ্মীৰৰ পৃষ্ঠপোষক সন্ত শ্বেখ নূৰ-উদ-দিন (নুন্দ ৰেছি)ৰ শিষ্য আছিল। ভনীয়েক বেহাট বিবিৰ সৈতে তাইক কেতিয়াবা *ছাট’আ কোৰি* বুলিও কোৱা হয়, আক্ষৰিক অৰ্থত নুণ্ড ৰেছিৰ ছোৱালী শিষ্য বা ছোৱালী ছাত্ৰী। 
বেহাট বিবি আৰু দেহাট বিবি পেছাত গাঁৱৰ পাটোৱাৰী আৰু চুফী সাধুৰ প্ৰভাৱত ইছলাম ধৰ্ম গ্ৰহণ কৰা কাশ্মীৰী পণ্ডিত এজনৰ কন্যা আছিল। 

তেওঁলোকৰ আধ্যাত্মিকতাৰ উচ্চ অৱস্থা আৰু জ্ঞানৰ গভীৰতা আৰু বিস্তৃতিৰ সাক্ষ্য এইটোৱেই যে ছোৱালী দুজনী নুন্দ ৰেছিৰ একমাত্ৰ পৰিচিত নাৰী খলিফা হৈ পৰিছিল। কাশ্মীৰ উপত্যকাৰ ছাৰ (চ্ৰাৰ শ্বৰীফ) গাঁৱৰপৰা কেইমাইলমান দূৰৈৰ জালছু নামৰ গাঁৱত দুয়োকে সমাধিস্থ কৰা হৈছে। শ্বেখ নূৰ-উদ-দিন আৰু ধৰ্মান্তৰক ছায়েদ মহম্মদ হামাদানীৰ মাজত অনুষ্ঠিত হোৱা এখন বৈঠকত উপস্থিত আছিল দুয়োগৰাকী ভগ্নী। এনে এক গুৰুত্বপূৰ্ণ সভাত দুগৰাকী মহিলা শিষ্যৰ উপস্থিতিয়ে নিশ্চিত কৰে যে তেওঁলোকক ৰেশীসকলে অতিশয় সন্মান কৰিছিল। 

হামাদানীয়ে শাৰীৰিকভাৱে দুৰ্বল ৰেশীক দেখি তেওঁ মন্তব্য কৰিলে যে তেওঁ (নুন্দ ৰেশীয়ে) নিজৰ ঘোঁৰাটো (তেওঁৰ শৰীৰটো) ইমান দুৰ্বল অৱস্থাত ৰাখিব নালাগে। তাৰ উত্তৰত ৰেশিয়ে কয় যে এবাৰ "নাফাছ" (শাৰীৰিক প্ৰয়োজনীয়তা) নিয়ন্ত্ৰণ কৰাটো অতি গুৰুত্বপূৰ্ণ কাৰণ অন্যথা ভালদৰে খুৱাই খোৱা ঘোঁৰাৰ দৰেই ই পৰিচালনা কৰিব নোৱাৰা হৈ পৰিব পাৰে। দেহাট বিবিয়ে মন্তব্য কৰা বুলি কোৱা হয়, "যিসকলে ইতিমধ্যে গন্তব্য বা লক্ষ্যত উপনীত হৈছে, তেওঁলোকক ৰাইড বা চাবুকৰ প্ৰয়োজন নাই।" ইয়াৰ প্ৰতি ছায়েদ হামাদানীয়ে তেওঁক সুধিব লাগে, তেওঁক কোনে সেই লক্ষ্যত উপনীত হোৱা বুলি ভাবিছিল? দেহাট বিবিয়ে উত্তৰ দিছিল বুলি কোৱা হয়, "যিসকলে নিজকে আত্মৰ কবলৰপৰা মুক্ত কৰিছে।" ছোৱালী নে ল’ৰা বুলি সোধাত দেহাট বিবিৰ উত্তৰটো সহজ আছিল যদিও ইমানেই গভীৰ গভীৰতাৰে ভৰি পৰিছিল যে সকলোকে বাকৰুদ্ধ কৰি পেলাইছিল; "যদি মই অস্তিত্বহীন (পাৰ্চী ভাষাত neest) তেন্তে মই ছোৱালী বা ল'ৰা নহয়; কিন্তু যদি মই অস্তিত্বহীন (পাৰ্চী ভাষাত আছে), তেন্তে মই একো নহয়।"

## তথ্যসূত্ৰ

শ্ৰেণী:কাশ্মীৰী ব্যক্তি
বেহাট বিবি

**বেহাট বিবি**, যাক বেহাট দেদ বুলিও কোৱা হয়, কাশ্মীৰৰ পৃষ্ঠপোষক সন্ত শ্বেখ নূৰ-উদ-দিন (নুন্দ ৰেছি)ৰ শিষ্য আছিল। 
ভনীয়েক দেহাট বিবিৰ সৈতে তেওঁক কেতিয়াবা *ছাট’আ কোৰি* বুলিও কোৱা হয়, আক্ষৰিক অৰ্থত নুণ্ড ৰেছিৰ ছোৱালী শিষ্য বা ছোৱালী ছাত্ৰী। বেহাট বিবি আৰু দেহাট বিবি এজন কাশ্মীৰী পণ্ডিতৰ কন্যা আছিল যি পেছাত গাঁৱৰ পাটোৱাৰী আছিল আৰু মহান চুফী সাধুজনৰ প্ৰভাৱত ইছলাম ধৰ্ম গ্ৰহণ কৰিছিল। 

তেওঁলোকৰ আধ্যাত্মিকতাৰ উচ্চ অৱস্থা, জ্ঞানৰ গভীৰতা আৰু বিস্তৃতিৰ সাক্ষ্য এইটোৱেই যে ছোৱালী দুজনী নুন্দ ৰেছিৰ একমাত্ৰ পৰিচিত নাৰী খলিফা হৈ পৰিছিল। কাশ্মীৰ উপত্যকাৰ ছাৰ (চ্ৰাৰ শ্বৰীফ) গাঁৱৰপৰা কেইমাইলমান দূৰৈৰ জালছু নামৰ গাঁৱত দুয়োকে সমাধিস্থ কৰা হৈছে। শ্বেইখ নূৰ-উদ-দিন আৰু মহান ধৰ্মান্তৰক ছায়েদ মহম্মদ হামাদানীৰ মাজত অনুষ্ঠিত হোৱা এখন বৈঠকত দুয়োগৰাকী ভগ্নী উপস্থিত থাকে। এনে এক গুৰুত্বপূৰ্ণ সভাত দুগৰাকী মহিলা শিষ্যৰ উপস্থিতিয়ে এই কথাটো নিশ্চিত কৰে যে তেওঁলোকক মহান ৰেশীয়ে উচ্চ সন্মান লাভ কৰিছিল। 

কোৱা হয় যে হামাদানীয়ে শাৰীৰিকভাৱে দুৰ্বল ৰেছীক দেখি তেওঁ (নুন্দ ৰেশীয়ে) নিজৰ ঘোঁৰাটো (তেওঁৰ শৰীৰটো) ইমান দুৰ্বল অৱস্থাত ৰাখিব নালাগে বুলি মন্তব্য কৰিছিল। এই কথাৰ উত্তৰত মহান ৰেছিয়ে কয় যে এবাৰ "নাফাছ" (শাৰীৰিক প্ৰয়োজনীয়তা) নিয়ন্ত্ৰণ কৰাটো অতি গুৰুত্বপূৰ্ণ কাৰণ অন্যথা ভালদৰে খুৱাই খোৱা ঘোঁৰাৰ দৰেই য়ো পৰিচালনা কৰিব নোৱাৰা হৈ পৰিব পাৰে। 
দেহাত বিবিয়ে মন্তব্য কৰা বুলি কোৱা হয়, "যিসকলে ইতিমধ্যে গন্তব্য বা লক্ষ্যত উপনীত হৈছে তেওঁলোকক ৰাইড বা চাবুকৰ প্ৰয়োজন নাই।" এই কথাত ছায়েদ হামাদানীয়ে তাইক সুধিব লাগে, তাই কোনে সেই লক্ষ্যত উপনীত হোৱা বুলি ভাবিছিল? দেহাত বিবিয়ে উত্তৰ দিছিল বুলি কোৱা হয়, "যিসকলে নিজকে আত্মৰ কবলৰপৰা মুক্ত কৰিছে।" ছোৱালী নে ল’ৰা বুলি সোধাত দেহাত বিবিৰ উত্তৰটো সহজ অথচ ইমান গভীৰ গভীৰতাৰে ভৰা যে সকলোকে বাকৰুদ্ধ কৰি পেলালে; "যদি মই অস্তিত্বহীন (পাৰ্চী ভাষাত বাহ) তেন্তে মই ছোৱালী বা ল'ৰাও নহয়; কিন্তু যদি মই অস্তিত্বহীন (পাৰ্চী ভাষাত আছে) তেন্তে মই একো নহয়।" বেহাট বিবিৰ অনেক কথাৰ ভিতৰত তলত উল্লেখ কৰা হৈছে:

## তথ্যসূত্ৰ

*Baba Khalil. *Rauzat-ur-Riyazat*, p.&nbsp;481-483.
*Mohammad Ishaq Khan. *Sufis Of Kashmir*, p.&nbsp;101-102. 2011. Gulshan Books, Srinagar. .

শ্ৰেণী:কাশ্মীৰী ব্যক্তি
ছেলিনা বানু

**ছেলিনা বানু** (ইংৰাজী: Selina Banu; জন্ম: ১২ অক্টোবৰ ১৯২৬ – মৃত্যু: ২৬ জানুৱাৰী ১৯৮৩) এগৰাকী বাংলাদেশী ৰাজনীতিবিদ, সমাজকৰ্মী আৰু নাৰীবাদী আছিল।

## প্ৰাৰম্ভিক জীৱন
ব্ৰিটিছ ৰাজৰ পূৰ্ব বংগৰ পাবনা জিলাৰ পাবনাত বানুৰ জন্ম হৈছিল। তেওঁৰ পিতৃ ৱাশ্বিম উদ্দিন আহমেদ বংগ বিধান পৰিষদৰ এজন সদস্য আছিল। তেওঁ কমিউনিষ্ট ষ্টাডী গ্ৰুপত যোগদান কৰিছিল। তেওঁ ১৯৪৩ চনত পাবনা গাৰ্লছ স্কুলৰপৰা আৰু ১৯৪৫ চনত পাবনা এডৱাৰ্ড কলেজৰপৰা স্নাতক ডিগ্ৰী লাভ কৰে। তেওঁ ১৯৪৯ চনত পাবনা এডৱাৰ্ড কলেজৰপৰা স্নাতকোত্তৰ ডিগ্ৰী সম্পূৰ্ণ কৰে। ১৯৬১ চনত তেওঁ ঢাকা টিচাৰ্ছ ট্ৰেইনিং কলেজৰপৰা স্নাতক ডিগ্ৰী লাভ কৰে। ১৯৪৩ চনৰ বংগৰ দুৰ্ভিক্ষৰ সময়ত তেওঁ মহিলা আত্মৰক্ষা সমিতিৰদ্বাৰা পৰিচালিত খাদ্য আৰু আশ্ৰয় গৃহত কাম কৰিছিল।

## কৰ্মজীৱন
বানুৱে পাবনা চৰকাৰী বালিকা বিদ্যালয়ত শিক্ষয়িত্ৰী হিচাপে যোগদান কৰে। তেওঁ ১৯৫৩ চনত আৱামী লীগত যোগদান কৰে আৰু প্ৰাদেশিক সমিতিৰ মহিলা সম্পাদিকা হিচাপে নিৰ্বাচিত হয়। পিছৰ বছৰত তেওঁ যুক্ত ফ্ৰণ্টৰপৰা পূৰ্ব পাকিস্তান বিধানসভালৈ নিৰ্বাচিত হয়। তেওঁক আৱামী লীগে হুইপ হিচাপে মনোনীত কৰিছিল। তেওঁ ইলা মিত্ৰৰ ওপৰত আৰক্ষীৰ আচৰণৰ সমালোচনা কৰিছিল আৰু তেওঁৰ আটকৰ অন্ত পেলাবলৈ দাবী জনাইছিল। তেওঁ নেচনেল আৱামী পাৰ্টিৰ কেন্দ্ৰীয় সমিতিৰ সদস্য নিৰ্বাচিত হৈছিল। পিছলৈ তেওঁ ৰংপুৰ চৰকাৰী বালিকা বিদ্যালয়ত আৰু ১৯৫৯ চনৰপৰা ১৯৬৪ চনলৈ নাৰী শিক্ষা মন্দিৰত শিক্ষয়িত্ৰী হিচাপে কাম কৰিছিল। তেওঁ পাবনা কেন্দ্ৰীয় বালিকা বিদ্যালয়ৰ প্ৰধান শিক্ষয়িত্ৰী আছিল।

বানুৱে ১৯৬৪ চনত ফৰিদা বিদ্যায়তন স্কুলত প্ৰধান শিক্ষয়িত্ৰী হিচাপে যোগদান কৰে। তেওঁ ১৯৬৭ চনত নেচনেল আৱামী পাৰ্টিৰ মস্কো পন্থী শাখাত যোগদান কৰে। ৰাজশাহী বিশ্ববিদ্যালয়ত ড° মহম্মদ ছামছুজ্জোহাক হত্যা কৰাৰ পাছত ১৯৬৯ চনত তেওঁ কুমিল্লাত এক প্ৰতিবাদী কাৰ্যসূচীত সভাপতিত্ব কৰিছিল। বাংলাদেশৰ মুক্তিযুদ্ধৰ সময়ত তেওঁ বিধান নগৰৰ ছল্ট লেক চিটি আৰু আগৰতলাৰ শৰণাৰ্থী শিবিৰত কাম কৰিছিল। তেওঁৰ কন্যা শিৰীন বানুৱে পুৰুষৰ ছদ্মবেশত বাংলাদেশৰ মুক্তিযুদ্ধত যুঁজিছিল।

## মৃত্যু
৫৬ বছৰ বয়সত বানুৰ মৃত্যু হয়।

## তথ্যসূত্ৰ

শ্ৰেণী:বাংলাদেশৰ নাৰীবাদী
শ্ৰেণী:ৰাজনীতিবিদ
শ্ৰেণী:সমাজকৰ্মী
যৱন মেটচ্

**যৱন মেটচ্** আছিল কাশ্মীৰৰ শ্বেখ নূৰ-উদ্দিন ৱালীৰ এগৰাকী মহিলা শিষ্য। এগৰাকী সুন্দৰী নৃত্যশিল্পী, এগৰাকী কৰ্টেছান, যৱন মেটচ্ চতুৰ্দশ শতিকাৰ শেষৰফালে আৰু পোন্ধৰ শতিকাৰ আৰম্ভণিতে কাশ্মীৰৰ উচ্চ সমাজত বিখ্যাত আছিল।

## ধৰ্মান্তৰকৰণ
কোৱা হয় যে আগতে নিশাতৰ ওচৰৰ ইছবৰ গাঁৱত এজন পৱিত্ৰ ব্যক্তি, অতি জনপ্ৰিয় ব্ৰাহ্মণ সাধু আছিল। কাশ্মীৰত তেওঁৰ বিশ্বাসীসকলৰ বৃহৎ অনুগামী আছিল। এদিন কাশ্মীৰৰ চুলতান (সিকন্দৰ, আলী শ্বাহ বা বুদশ্বাহ - আমি নিশ্চিতভাৱে নাজানো) তেওঁৰ ঠাইলৈ আহি দেখা দিলে। ব্ৰাহ্মণে চুলতানক দেখা কৰিবলৈ অস্বীকাৰ কৰিলে। অপমানিত চুলতানে উপযুক্ত প্ৰতিশোধৰ পৰিকল্পনা কৰিলে। কিছুদিন পাছত চুলতানে ধুনীয়া যৱন মেটচক পঠিয়াই দিলে। সৌন্দৰ্যৰ ৰাণী গাভৰুৱে ব্ৰাহ্মণক ভক্ত হিচাপে চাবলৈ গ’ল। তেওঁৰ চাৱনিত প্ৰলোভিত হৈ সন্ত আশা নকৰাধৰণে প্ৰলোভিত হ’ল। ইয়াৰ ফলত হোৱা কেলেংকাৰীক কাশ্মীৰৰ বহু মুছলমানে নিজৰ পৱিত্ৰ মানুহজনৰ বিষয়ে নিজৰ হিন্দু প্ৰতিবেশীক উপহাস কৰিবলৈ ব্যৱহাৰ কৰিছিল।কোৱা হয় যে সুসংযোগী কাশ্মীৰী পণ্ডিত কিছুমানে সেই সময়ৰ আটাইতকৈ বিশিষ্ট মুছলমান সাধু শ্বেখ নূৰ-উদ্দিন ৱালিৰ ওপৰতো একে কৌশল ব্যৱহাৰ কৰিব বিচাৰিছিল। ৰেশীক পটাবলৈ যৱন মেটচক ধন দিছিল। যৱন মেটচে তাইৰ মনোমোহা ৰূপেৰে চেষ্টা কৰিছিল যদিও ৰেশীৰ মনোমোহা ৰূপে যৱনকহে কাবি কৰিছিল। যৱন মেটচে এগৰাকী সমাজৰ ছোৱালীৰ জীৱন দি ৰেছিৰ অন্যতম শিষ্য হৈ পৰে। মহান ৰেশীয়ে তেওঁৰ এটা কবিতা "পায়েখ পায়াছ ইয়াৱান মট্ছি" (যোৱান মেটছ আপুনি এদিন অনুতাপ কৰিব)ত ইয়াৱান মেটছক অমৰ কৰি তুলিছিল।

ধৰ্মান্তৰিত হোৱাৰ পিছত যৱন মেটচক শ্বাংগা বিবি নাম দিয়া হয় আৰু নুন্দ ৰেছিৰ সমাধিস্থলত তেওঁ আছিল একমাত্ৰ মহিলা মুজাৱিৰ। 
ছাৰৰ নুণ্ড ৰেছিৰ মন্দিৰৰ কাষতে তেওঁক সমাধিস্থ কৰা হৈছে।
## তথ্যসূত্ৰ

শ্ৰেণী:কাশ্মীৰী ব্যক্তি
ৰিতু বাৰ্মা

**ৰিতু বাৰ্মা** (ইংৰাজী: Ritu Varma; জন্ম: ১০ মাৰ্চ ১৯৯০) এগৰাকী ভাৰতীয় অভিনেত্ৰী যিয়ে তেলুগু আৰু তামিল চলচ্চিত্ৰত কাম কৰে। চুটি ছবি আৰু সহযোগী চৰিত্ৰত অভিনয় কৰাৰ পাছত, বাৰ্মাই তেলুগু ছবি *পেল্লি ছুপুলু*ত (২০১৬) মুখ্য চৰিত্ৰত অভিনয় কৰিছিল। এই ছবিখনৰ বাবে তেওঁ শ্ৰেষ্ঠ অভিনেত্ৰীৰ 'নন্দী বঁটা' আৰু শ্ৰেষ্ঠ অভিনেত্ৰীৰ (তেলেগু) 'ফিল্মফেয়াৰ ক্ৰিটিকছ বঁটা' লাভ কৰিছিল। তেওঁ *য়েভেডে চুব্ৰামণিয়ম* (২০১৫), *কান্নুম কান্নুম কোল্লাইয়াদিথাল* (২০২০), *ওকে ওকা জীৱিথাম* (২০২২) আৰু *মাৰ্ক এণ্টনী*ৰ (২০২৩) দৰে কেইবাখনো ব্যাৱসায়িকভাৱে সফল ছবিত অভিনয় কৰিছে।

## প্ৰাৰম্ভিক জীৱন আৰু কৰ্ম
ৰিতু বাৰ্মাৰ জন্ম আৰু লালন-পালন হায়দৰাবাদৰ এটা উত্তৰ ভাৰতীয় পৰিয়ালত হৈছিল। তেওঁৰ পিতৃ মধ্যপ্ৰদেশৰ আৰু তেওঁলোকে ঘৰত হিন্দী ভাষা কয়। তেওঁ তেলুগু ভাষাতো পাৰ্গত আৰু নিজৰ তেলুগু ছবিবোৰৰ বাবে তেওঁ নিজেই ডাবিং কৰে।

তেওঁ হায়দৰাবাদৰ ভিলা মেৰী ডিগ্ৰী কলেজৰপৰা ইণ্টাৰমিডিয়েট সম্পূৰ্ণ কৰে আৰু মাল্লা ৰেড্ডী ইঞ্জিনিয়াৰিং কলেজৰপৰা অভিযান্ত্ৰিক শাখাৰ স্নাতক ডিগ্ৰী লাভ কৰে। স্নাতক ডিগ্ৰী লাভ কৰাৰ পাছত তেওঁ 'মিছ হায়দৰাবাদ' সুন্দৰী প্ৰতিযোগিতাত অংশগ্ৰহণ কৰিছিল আৰু প্ৰথম ৰানাৰ্ছ-আপ ঘোষিত হৈছিল।

## কেৰিয়াৰ
বাৰ্মাই তেলেগু চুটি ছবি *অনুকোকুণ্ডা*ৰ জৰিয়তে নিজৰ কেৰিয়াৰ আৰম্ভ কৰিছিল। ২০১২ চনৰ '৪৮ এইচআৰ ফিল্ম প্ৰজেক্ট' প্ৰতিযোগিতাত এই চুটি ছবিখনে শ্ৰেষ্ঠ ছবিৰ বঁটা লাভ কৰাৰ লগতে বাৰ্মাই শ্ৰেষ্ঠ অভিনেত্ৰীৰ বঁটা লাভ কৰে। পিছলৈ ২০১৩ চনত কান চলচ্চিত্ৰ মহোৎসৱৰ 'চুটি ছবি চুক'তো এই ছবিখন প্ৰদৰ্শিত হৈছিল। তেওঁৰ প্ৰথম পূৰ্ণদৈৰ্ঘ্যৰ ছবি আছিল *বাদশ্বাহ*, য’ত তেওঁ পিংকী নামৰ এটা সহযোগী চৰিত্ৰত অভিনয় কৰিছিল। ইয়াৰ পিছত তেওঁ *প্ৰেম ইশ্ক কাধল* ছবিত শ্ৰী বিষ্ণুৰ বিপৰীতে এগৰাকী কষ্টিউম ডিজাইনাৰ সমীৰাৰ চৰিত্ৰত অভিনয় কৰে। পৰৱৰ্তী সময়ত তেওঁ *না ৰাকুমাৰুডু* (২০১৪) আৰু *য়েভেডে চুব্ৰামণিয়ম* (২০১৫) ছবিত অভিনয় কৰে।

২০১৬ চনৰ ছবি *পেল্লি ছুপুলু*ৰ জৰিয়তে বাৰ্মাই কেৰিয়াৰৰ আটাইতকেই ডাঙৰ সফলতা লাভ কৰে। বিজয় দেৱেৰাকোণ্ডাৰ বিপৰীতে ইয়াত তেওঁ চিত্ৰা নামৰ এগৰাকী উদ্যমী যুৱতীৰ চৰিত্ৰ ৰূপায়ণ কৰিছিল। ছবিখন ব্যাৱসায়িকভাৱে সফল হোৱাৰ লগতে ই তেওঁক শ্ৰেষ্ঠ অভিনেত্ৰীৰ 'নন্দী বঁটা' আৰু 'ফিল্মফেয়াৰ ক্ৰিটিকছ বঁটা' প্ৰদান কৰে। ২০১৭ চনত তেওঁ নিখিল সিদ্ধাৰ্থৰ বিপৰীতে *কেশৱ*ত অভিনয় কৰে আৰু *ভেলাইইল্লা পাট্টাধাৰী ২*ত এটা কেমিঅ' চৰিত্ৰত ভূমুকি মাৰে।

২০২০ চনত বাৰ্মাই দুলকুৱেৰ ছালমানৰ বিপৰীতে *কান্নুম কান্নুম কোল্লাইয়াদিথাল*ত মধু নামৰ এগৰাকী প্ৰৱঞ্চকৰ চৰিত্ৰত অভিনয় কৰে, যিখন ব্যাৱসায়িকভাৱে যথেষ্ট সফল হয়।

## তথ্যসূত্ৰ


## বাহ্যিক সংযোগ

* 
* 

শ্ৰেণী:ভাৰতীয় অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
অভিকা গৌৰ

**অভিকা গৌৰ** (ইংৰাজী: Avika Gor; জন্ম: ৩০ জুন ১৯৯৭) এগৰাকী ভাৰতীয় অভিনেত্ৰী যিয়ে মূলতঃ হিন্দী আৰু তেলুগু চলচ্চিত্ৰ আৰু টেলিভিছনত কাম কৰে। গৌৰক *বালিকা বধূ*ত আনন্দী সিং আৰু *চশুৰাল চিমাৰ কা*ত ৰোলী দ্বিবেদী ভৰদ্বাজৰ চৰিত্ৰত কৰা অভিনয়ৰ বাবে সৰ্বাধিক জনা যায়। তেওঁ চাৰিটা ইণ্ডিয়ান টেলিভিছন একাডেমী এৱাৰ্ড আৰু এটা চাউথ ইণ্ডিয়ান ইণ্টাৰনেচনেল মুভি এৱাৰ্ড সহ কেইবাটাও সন্মান লাভ কৰিছে।

টেলিভিছনত শিশু শিল্পী হিচাপে কাম কৰাৰ পাছত গৌৰে হিন্দী ছবি *মৰ্নিং ৱাক*ৰ (২০০৯) জৰিয়তে চলচ্চিত্ৰ জগতত আত্মপ্ৰকাশ কৰে। তেওঁ *উইয়ালা জাম্পালা* (২০১৩) ছবিৰ জৰিয়তে তেলেগু চলচ্চিত্ৰলৈ সম্প্ৰসাৰিত হয়, যাৰ বাবে তেওঁ শ্ৰেষ্ঠ নৱাগতা অভিনেত্ৰীৰ চিমা (SIIMA) বঁটা লাভ কৰে। তেওঁৰ আন কেইখনমান উল্লেখযোগ্য ছবি হ’ল— *চিনেমা ছুপিস্থা মাৱা* (২০১৫), *কেয়াৰ অৱ ফুটপাথ ২* (২০১৫), *এক্কাদিকি পোথাৱু চিন্নাৱাদা* (২০১৬), *ৰাজু গাৰী গাধী ৩* (২০১৯), *১৯২০: হৰৰ্ছ অৱ দা হাৰ্ট* (২০২৩) আৰু *ষন্মুখ* (২০২৫)।

## প্ৰাৰম্ভিক জীৱন
গৌৰৰ জন্ম ১৯৯৭ চনৰ ৩০ জুনত মুম্বাইৰ এটা গুজৰাটী পৰিয়ালত হৈছিল। তেওঁ মুম্বাইৰ মুলুণ্ড উপকণ্ঠৰ চেৰন ইংলিছ হাইস্কুলত পঢ়া-শুনা কৰিছিল।

## কেৰিয়াৰ

গৌৰে ২০০৭ চনত *শশশ্ব... কই হ্যায়* ধাৰাবাহিকৰ জৰিয়তে হিন্দী টেলিভিছনত আত্মপ্ৰকাশ কৰে। তেওঁ ২০১৩ চনত *উইয়ালা জাম্পালা*ৰ জৰিয়তে তেলেগু চলচ্চিত্ৰ জগতত (টলিউড) খোজ পেলায় আৰু এই ছবিখনৰ বাবে শ্ৰেষ্ঠ নৱাগতা অভিনেত্ৰীৰ 'চিমা' বঁটা লাভ কৰে।

২০২২ চনত গৌৰে কাজাখাস্তানৰ ছবি *কাজাখ বিজনেছ ইন ইণ্ডিয়া*ৰ জৰিয়তে কাজাখাস্তানৰ চলচ্চিত্ৰ জগতত অভিষেক ঘটায়। তেওঁ ছবিখনৰ স্পিন-অফ মুভি *আই গো টু স্কুল*তো অভিনয় কৰিছিল।

২০২৫ চনত গৌৰে আদি সাইকুমাৰৰ বিপৰীতে *ষন্মুখ* নামৰ ছবিত এগৰাকী অনুসন্ধানকাৰী সাংবাদিকৰ চৰিত্ৰত অভিনয় কৰে। একে বছৰতে তেওঁ তেওঁৰ বাগদত্তা মিলিন্দ চান্দৱানীৰ সৈতে ৰিয়েলিটি শ্ব’ *পতি-পত্নী ঔৰ পংগা – জোড়ীয়োঁ কা ৰিয়েলিটি চেক*ত অংশগ্ৰহণ কৰে।

## ব্যক্তিগত জীৱন
গৌৰে ২০১৯ চনত সমাজকৰ্মী মিলিন্দ চান্দৱানীক লগ পায় আৰু ২০২০ চনৰপৰা তেওঁলোক প্ৰেমৰ সম্পৰ্কত আবদ্ধ হয়। পাঁচবছৰীয়া সম্পৰ্কৰ অন্তত ২০২৫ চনৰ জুন মাহত এই যুগলৰ আঙঠি পিন্ধোৱা পৰ্ব (এংগেজমেণ্ট) সম্পন্ন হয়। ২০২৫ চনৰ ৩০ ছেপ্টেম্বৰত গৌৰে টেলিভিছন ধাৰাবাহিক *পতি-পত্নী ঔৰ পংগা – জোড়ীয়োঁ কা ৰিয়েলিটি চেক*ৰ চেটত চান্দৱানীৰ সৈতে বিবাহপাশত আবদ্ধ হয়।

## তথ্যসূত্ৰ
 

## বাহ্যিক সংযোগ
* 
* 

শ্ৰেণী:ভাৰতীয় অভিনেত্ৰী
ঝাত্যাপালি

**ঝাত্যাপালি** আছিল দেওগিৰিৰ ৰাজকুমাৰী আৰু দেওগিৰিৰ শাসক ৰায় ৰামচন্দ্ৰ দেৱৰ কন্যা। পিছলৈ তেওঁৰ বিবাহ হয় আলাউদ্দিন খালজীৰ সৈতে আৰু তেওঁৰ পুত্ৰ শ্বিহাবুদ্দিন ওমৰক আলাউদ্দিনৰ উত্তৰাধিকাৰী হিচাপে নিযুক্তি দিয়া হয়, তেওঁৰ মৃত্যুৰ পাছত।

## ইতিহাস
ভূ-খণ্ড সম্প্ৰসাৰণৰ আকাংক্ষা পূৰণৰ প্ৰয়াসত আলাউদ্দিনে প্ৰথমে ১২৯৬ চনত দেওগিৰি আক্ৰমণ কৰে। তেওঁৰ অভিযানৰ সময়ত দেওগিৰীত যাদৱ শাসক ৰায় ৰামচন্দ্ৰই তেওঁৰ পুত্ৰ সিংহনক যাদৱ সেনাৰ সৰ্বোচ্চ সেনাপতি হিচাপে শাসন কৰিছিল। আলাউদ্দিনৰ আগ্ৰাসনৰ সময়ত সিমহানা অভিযান অভিযানত আছিল আৰু দিল্লীৰপৰা অহা আক্ৰমণকাৰী সৈন্যক ৰামচন্দ্ৰই সহ্য কৰিব পৰা নাছিল। 
যদিও যাদৱে আলাউদ্দিনক ভয়ংকৰ প্ৰত্যাহ্বান দিছিল যদিও যুদ্ধক্ষেত্ৰত সিংহনাৰ অনুপস্থিতিৰ বাবে তেওঁলোকে পৰিস্থিতিৰ সৈতে মোকাবিলা কৰিব পৰা নাছিল। তাৰ পিছত ৰামচন্দ্ৰই যুদ্ধবিৰতিৰ বাৰ্তা প্ৰেৰণ কৰে, যিটো আলাউদ্দিনে আদৰণি জনায় কাৰণ তেওঁ অতি সোনকালে দিল্লীলৈ উভতি যাব বিচাৰিছিল।

তেওঁলোকে এক চুক্তিত উপনীত হ’ল য’ত বহুমূলীয়া উপহাৰৰ লগতে বহু পৰিমাণৰ ধন-সম্পত্তি যুদ্ধৰ ক্ষতিপূৰণ হিচাপে আলাউদ্দিনক দিয়া হ’ল। ৰামচন্দ্ৰ দেৱেও তেওঁক বাৰ্ষিক শ্ৰদ্ধাঞ্জলি জনোৱাৰ প্ৰতিশ্ৰুতি দিছিল, যাৰ ফলত এই সন্ধি সম্ভৱ হৈ উঠিছিল। দেওগিৰিলৈ উভতি অহাৰ পাছত সিমহানাই দিল্লীৰ সৈতে হোৱা অপমানজনক শান্তি চুক্তিৰ বিষয়ে জানিব পাৰিলে আৰু তেওঁ অধীনস্থতাৰপৰা স্বাধীনতা প্ৰকাশৰ প্ৰয়াসত পিতৃক শ্ৰদ্ধাঞ্জলি বন্ধ কৰিবলৈ হেঁচা প্ৰয়োগ কৰে।

ৰামচন্দ্ৰই বাৰ্ষিক শ্ৰদ্ধাঞ্জলি নিদিয়াৰ বাবে আলাউদ্দিনৰ দৃষ্টি আকৌ এবাৰ দেওগিৰিলৈ টানি আনিলে। চিত্তৰ আৰু মালৱাৰ সফল অভিযানৰ পিছত আলাউদ্দিনে দ্বিতীয়খন শ্ব’ডাউনৰ বাবে দেওগিৰিলৈ দুটা সেনাবাহিনী পঠিয়াবলৈ বাধ্য হয়। এইবাৰ যাদৱসকলক পৰাস্ত কৰা হ’ল; কাৰণ দিল্লীৰ সংযুক্ত বাহিনী, যিটো গুজৰাটৰ ৰাজপুত শাসক ৰায় কৰণ সিং বাঘেলাক স্থানচ্যুত কৰিবলৈ পঠিওৱা হৈছিল, যিজনক পূৰ্বে আলাউদ্দিনে পৰাস্ত কৰি দক্ষিণ গুজৰাটৰ সীমান্তৰ বাগলানাত আশ্ৰয় বিচাৰিছিল আৰু আনটো বিশেষকৈ মালিক কাফুৰৰ অধীনত দেওগিৰি অভিযানৰ বাবে যাদৱৰ ভূ-খণ্ডলৈ ঠেলি দিছিল।

ৰায়ৰ পৰিয়ালৰ কোনো ক্ষতি নকৰিবলৈ আলাউদ্দিনৰপৰা তেওঁৰ জেনেৰেলসকলক কঠোৰ নিৰ্দেশ দিয়া হৈছিল। সেয়েহে ৰায়ক তেওঁৰ আত্মীয়ৰ সৈতে সন্মানজনকভাৱে দিল্লীলৈ অনা হৈছিল আৰু দেওগিৰীক সিংহনাৰ দায়িত্বত এৰি দিয়া হৈছিল। কিছুদিন দিল্লীত অতিথি হিচাপে ৰখাৰ পিছত; ৰায়ক চালি (ৰজাৰ চিহ্ন)ৰে সন্মান জনোৱা হৈছিল আৰু তেওঁক বিপুল পৰিমাণৰ ধন-সম্পত্তি প্ৰদান কৰা হৈছিল। 
গুজৰাটৰ এটা ভূ-খণ্ড নৌচিৰিও তেওঁক উপহাৰ হিচাপে প্ৰদান কৰা হয়। এই সময়ছোৱাত ৰামচন্দ্ৰই নিজৰ কন্যা ঝাট্যপালিক আলাউদ্দিনক বিয়া দিয়াৰ সিদ্ধান্ত লয়। কইনাক গ্ৰহণ কৰা হয় আৰু দিল্লীৰ সৈতে দেওগিৰিৰ সম্পৰ্ক নতুন উচ্চতাত উপনীত হয়।
## তথ্যসূত্ৰ

শ্ৰেণী:কাশ্মীৰী ব্যক্তি
মংগলা দেৱী সিং

**মংগলা দেৱী সিং** (নেপালী: मंगलादेवी सिंह; ইংৰাজী: Mangala Devi Singh; জন্ম: ১০ ডিচেম্বৰ ১৯২৫ – মৃত্যু: ২৬ আগষ্ট ১৯৯৬) নেপালৰ এগৰাকী অগ্ৰণী নাৰীবাদী আৰু বিশিষ্ট গণতান্ত্ৰিক অধিকাৰ কৰ্মী আছিল। সিঙে ১৯৪০ চনত ১৬ বছৰ বয়সতে ৰাজনীতিত জড়িত হৈছিল। তেওঁৰ স্বামী আছিল নেপালী কংগ্ৰেছৰ অন্যতম নেতা গণেশ মান সিং। 

১৯৪৮ চনত মংগলা দেৱী সিঙে মহিলাৰ শিক্ষা, নিয়োগ আৰু ভোটাৰ অধিকাৰৰ দাবী জনাই প্ৰধানমন্ত্ৰী পদ্ম ছমছেৰ জং বাহাদূৰ ৰাণাৰ ওচৰলৈ এটা প্ৰতিনিধি দলৰ নেতৃত্ব দিছিল।

১৯৫২ চনত নেপাল মহিলা সংঘৰ মাজত এক আদৰ্শগত বিভাজন ঘটে। মংগলাই এটা গোটৰ নেতৃত্ব দিছিল যিয়ে বিশ্বাস কৰিছিল যে গণতান্ত্ৰিক সংস্কাৰৰ জৰিয়তেহে মহিলাৰ অধিকাৰ লাভ কৰিব পৰা যাব। আনহাতে কামাক্ষা দেৱীৰ নেতৃত্বত আনটো গোটে বিশ্বাস কৰিছিল যে কেৱল আমূল পৰিৱৰ্তনেহে মহিলাক তেওঁলোকৰ অধিকাৰ প্ৰদান কৰিব পাৰে। এই বিভাজন সেই বছৰৰে শেষৰফালে তীব্ৰতৰ হয় যেতিয়া ভাৰতৰ প্ৰথম প্ৰধানমন্ত্ৰী জৱাহৰলাল নেহৰুৰ আগমনৰ বিৰোধিতা কৰাৰ সিদ্ধান্তই মংগলাৰ সমৰ্থন হ্ৰাস কৰে। প্ৰতিবাদৰ সময়ত আৰক্ষীয় ক’লা পতাকা প্ৰদৰ্শন কৰি উগ্ৰ প্ৰতিবাদ কৰিবলৈ চেষ্টা কৰা বহু মহিলাক গ্ৰেপ্তাৰ কৰিছিল, কিন্তু ইয়াৰ বিপৰীতে মংগলাই অকলে নেহৰুক আদৰণি জনাইছিল। এই কাৰ্যৰ বাবে তেওঁক সভানেত্ৰী পদৰপৰা আঁতৰাই কামাক্ষা দেৱীক নিযুক্তি দিয়া হয়।

১৯৯৬ চনৰ আগষ্ট মাহত ৭০ বছৰ বয়সত বৃক্ক বিফলতাৰ বাবে তেওঁৰ মৃত্যু হয়।

## তথ্যসূত্ৰ

শ্ৰেণী:নেপালৰ ব্যক্তি
শ্ৰেণী:নাৰীবাদী
শ্ৰেণী:সমাজকৰ্মী
প্ৰিন্সী মংগলিকা

**প্ৰিন্সী মংগলিকা** (ইংৰাজী: Princy Mangalika) এগৰাকী শ্ৰীলংকান সমাজকৰ্মী আৰু এইচআইভি/এইডছত আক্ৰান্ত ব্যক্তি, যি শ্ৰীলংকাত এইডছ সংক্ৰমণৰ বিৰুদ্ধে যুঁজ দিয়াৰ প্ৰচেষ্টাৰ বাবে সুপৰিচিত। তেওঁ ‘পজিটিভ ৱমেনছ নেটৱৰ্ক’ নামৰ এখন বেচৰকাৰী সংস্থাৰ প্ৰতিষ্ঠাপক, যিয়ে এইডছ ভাইৰাছত আক্ৰান্ত লোকসকলক সহায় কৰে। ২০১৯ চনৰ মাৰ্চ মাহত আন্তঃৰাষ্ট্ৰীয় নাৰী দিৱসৰ লগত সংগতি ৰাখি শ্ৰীলংকাৰ সংসদে তেওঁক দেশখনৰ ১২ গৰাকী মহিলা পৰিৱৰ্তনকাৰীৰ ভিতৰত এগৰাকী হিচাপে স্বীকৃতি দিছিল।

## জীৱনী
শ্ৰীলংকাৰ পশ্চিম প্ৰদেশৰ ৰাগামাত প্ৰিন্সীৰ জন্ম আৰু ডাঙৰ-দীঘল হৈছিল। ২০০৩ চনত তেওঁৰ দেহত এইচআইভি পজিটিভ ধৰা পৰে, যি তেওঁৰ স্বামীৰপৰা সংক্ৰমিত হৈছিল। এই ৰোগত আক্ৰান্ত হোৱাৰ পিছৰেপৰা সমাজত তেওঁৰ বিৰুদ্ধে বৈষম্যমূলক আচৰণ কৰা হৈছিল আৰু ইয়াৰদ্বাৰা অনুপ্ৰাণিত হৈয়েই তেওঁ পজিটিভ ৱমেনছ নেটৱৰ্কৰ ভেটি স্থাপন কৰিছিল। তেওঁৰ স্বামী বিদেশৰ এখন হোটেলত কাম কৰি থকাৰ সময়তে এই ৰোগত আক্ৰান্ত হৈছিল। স্বামীয়ে সংক্ৰমণৰ বাবে আত্মহত্যা কৰিছিল আৰু গাঁৱৰ মানুহে তেওঁৰ পৰিয়ালটোক খেদি পঠিয়াইছিল।

## কৰ্মজীৱন
সমাজত দুৰ্ব্যৱহাৰৰ বলি হোৱাৰ পিছত, ৫৩ বছৰ বয়সত তেওঁ এইচআইভি আক্ৰান্ত চিকিৎসক কমলিকা আবেৰত্নেৰ সৈতে যুটীয়াভাৱে ২০০৯ চনত পজিটিভ ৱমেনছ নেটৱৰ্ক প্ৰতিষ্ঠা কৰে। ইয়াৰ উদ্দেশ্য আছিল এইডছত আক্ৰান্ত লোকসকলৰ যত্ন লোৱা। ২০১২ চনত তেওঁৰ সংস্থা পজিটিভ ৱমেনছ নেটৱৰ্কে এইডছত আক্ৰান্ত লোকসকলক আগবঢ়োৱা অসাধাৰণ সামাজিক সেৱাৰ বাবে ৰাষ্ট্ৰসংঘৰপৰা ৰেড ৰিবন বঁটা লাভ কৰে। ২০১৬ চনত ‘আডা ডেৰানা শ্ৰীলংকান অফ দ্য ইয়াৰ’ৰ অংশ হিচাপে তেওঁক ‘আনচাং হিৰোইন’ (Unsung Heroine) সন্মানেৰেও সন্মানিত কৰা হৈছিল।

## তথ্যসূত্ৰ

শ্ৰেণী:শ্ৰীলংকাৰ ব্যক্তি
শ্ৰেণী:সমাজকৰ্মী
শ্ৰেণী:নাৰীবাদী
মালিকা-ই-জাহান

**মালিকা-ই-জাহান** ("বিশ্বৰ ৰাণী") আছিল চুলতান আলাউদ্দিন খালজীৰ প্ৰথম আৰু মুখ্য পত্নী,মালিকা-ই-জাহান  দিল্লী চুলতান ৰাজ্য শাসন কৰা খিলজী বংশৰ আটাইতকৈ শক্তিশালী শাসক। আলাউদ্দিনৰ পূৰ্বপুৰুষ আৰু পিতৃৰফালৰপৰা ককাক খিলজী বংশৰ প্ৰতিষ্ঠাপক চুলতান জালালুদ্দিন খিলজীৰ কন্যা। 

## পৰিয়াল আৰু বংশ
মালিকা-ই-জাহান আছিল দিল্লী চুলতানত্ব শাসন কৰা খিলজী বংশৰ প্ৰতিষ্ঠাপক আৰু প্ৰথম চুলতান জালালুদ্দিন খিলজীৰ কন্যা। মালিকা-ই-জাহান উপাধি জালালুদ্দিনৰ মুখ্য পত্নী তেওঁৰ মাকৰো আছিল। যথেষ্ট অভিলাষী ভদ্ৰমহিলা আছিল আৰু চুলতানৰ ওপৰত তেওঁৰ যথেষ্ট প্ৰভাৱ আছিল। সমসাময়িক ৰাজনীতিতো তেওঁ বহু পৰিমাণে প্ৰভাবিত কৰিছিল। মালিকা-ই-জাহানৰ কমেও তিনিজন ভাতৃ আছিল: খান-ই-খান, অৰ্কালী খান আৰু কাদৰ খান। তেওঁৰ ভৱিষ্যত স্বামী আলাউদ্দিন জালালুদ্দিনৰ ডাঙৰ ভাতৃ শ্বিহাবুদ্দিন মাছুদৰ ডাঙৰ পুত্ৰ আছিল আৰু মালিকা-ই-জাহানক আলাউদ্দিনৰ প্ৰথম খুলশালীয়েক কৰি তুলিছিল। পিতৃৰ মৃত্যুৰ পাছত আলাউদ্দিনক জালালুদ্দিনে ডাঙৰ-দীঘল কৰিছিল। তেওঁৰ সৰু ভাতৃ আলমাছ বেগেও জালালুদ্দিনৰ এগৰাকী কন্যাক বিয়া কৰাইছিল।

## বিবাহ
১২৯০ চনৰ খালজী বিপ্লৱৰ বহু আগতেই মালিকা-ই-জাহানে আলাউদ্দিনক বিয়া কৰাইছিল।
বিবাহৰ পিছত আলাউদ্দিনে বিশিষ্টতা লাভ কৰে, কাৰণ ১২৯০ চনত যেতিয়া জালালুদ্দিন দিল্লীৰ চুলতান হয়, তেতিয়া তেওঁক আমিৰ-ই-তুজুক (আনুষ্ঠানৰ মাষ্টাৰৰ সমতুল্য) হিচাপে নিযুক্তি দিয়া হয়, আনহাতে আলমাছ বেগক আখুৰ-বেগ (ঘোঁৰাৰ মাষ্টাৰৰ সমতুল্য) পদ দিয়া হয়। বিয়াখন সুখৰ নাছিল; মালিকা-ই-জাহানে চুলতানৰ কন্যা হোৱাৰ বাবে গৌৰৱ কৰিছিল, আৰু অহংকাৰী আচৰণৰ বাবে আলাউদ্দিনে তেওঁক অৱহেলিত কৰিছিল। ৰাজকুমাৰীয়ে তেওঁক আধিপত্য বিস্তাৰ কৰিবলৈ চেষ্টা কৰাৰ সময়ত তেওঁৰ সৈতে কাজিয়া হৈছিল আৰু তেওঁৰ দ্বিতীয় পত্নী আলপ খানৰ ভগ্নী মাহৰুৰ প্ৰতি মুকলি ঈৰ্ষা আৰু অৱজ্ঞা প্ৰদৰ্শন কৰিছিল। এবাৰ আলাউদ্দিন আৰু মাহৰু একেলগে এখন বাৰীত থকাৰ সময়তে মালিকা-ই-জাহানে মাহৰুক আক্ৰমণ কৰিছিল। খঙত আলাউদ্দিনে তেওঁক আক্ৰমণ কৰিলে। এই কাণ্ডৰ খবৰ জালালুদ্দিনক দিয়া হৈছিল যদিও চুলতানে আলাউদ্দিনৰ বিৰুদ্ধে কোনো ব্যৱস্থা গ্ৰহণ কৰা নাছিল।

আলাউদ্দিনৰ শাহুৱেকৰ সৈতেও বেয়া সম্পৰ্ক আছিল, যিয়ে জালালুদ্দিনক পতিয়ন নিয়াইছিল যে তেওঁ দেশৰ কোনো দুৰ্গম অঞ্চলত স্বাধীন ৰাজ্য খোদিত কৰাৰ লক্ষ্য লৈছে। চুলতানৰ ওপৰত শাহুৱেকৰ প্ৰভাৱৰ ভয়ত আলাউদ্দিনে পত্নীৰ বিৰুদ্ধে কোনো অভিযোগ উত্থাপন কৰা নাছিল। ১২৯৬ চনত আলাউদ্দিনে জালালুদ্দিনক হত্যা কৰি ৰাজপাট দখল কৰে আৰু নিজকে দিল্লী চুলতানৰ নতুন চুলতান বুলি ঘোষণা কৰে। মালিকা-ই-জাহানে পিতৃৰ হত্যাৰ বাবে স্বামীক কেতিয়াও ক্ষমা কৰা নাছিল।

## তথ্যসূত্ৰ

শ্ৰেণী:মোগল সাম্ৰাজ্য
নু কং হক হুই

**নু কং হক হুই** (ভিয়েটনামীজ: Nữ công Học hội; অৰ্থ: "মহিলা শ্ৰম অধ্যয়ন গোট") আছিল ১৯২৬ চনত প্ৰতিষ্ঠিত ভিয়েটনামৰ এটা মহিলা সংগঠন। এইটো ভিয়েটনামৰ প্ৰথমটো মহিলা সংগঠন আছিল।

১৯১৯ চনত সুওং নগুৱেট আনৰদ্বাৰা *নু গিঅ’ই চুং* (মহিলাৰ সংবাদ) প্ৰকাশ পোৱাৰ পিছৰেপৰা ভিয়েটনামৰ উচ্চ আৰু মধ্যবিত্ত শ্ৰেণীৰ শিক্ষিত মহিলাসকলৰ নেতৃত্বত এটা নাৰীবাদী আন্দোলনৰ সূচনা হৈছিল আৰু ‘নু কং হক হুই’ ইয়াৰ প্ৰথমটো সংগঠন আছিল।

১৯২৬ চনত হুৱেত নগুৱেন খোয়া তুঙে (ডাম ফুঅং) এই সংগঠনটো প্ৰতিষ্ঠা কৰিছিল। ইয়াৰ উদ্দেশ্য আছিল মহিলাৰ সামাজিক স্থিতিৰ উন্নতিৰ বাবে কাম কৰা, বিশেষকৈ শিক্ষা আৰু পেছাদাৰী সুযোগৰ ক্ষেত্ৰত। ডাম ফুঅঙৰ নেতৃত্বত সংগঠনটোৱে মহিলাৰ সমস্যাসমূহৰ সমৰ্থনত অভিযান চলাইছিল, বিশেষকৈ শিক্ষা আৰু বৃত্তিগত বিষয়ত, যিবোৰ সেই সময়ৰ মধ্যবিত্ত নাৰীবাদীসকলৰ বাবে আগ্ৰহৰ মূল বিষয় আছিল। ই ৰাজনৈতিক অধিকাৰ, বহুবিবাহৰ সমস্যা আৰু বাল্যবিবাহৰ বিষয়েও মাত মাতিছিল। সংগঠনটোৰ নিজাকৈ এটা প্ৰকাশনো আছিল। 

ভিয়েটনামৰ মহিলা আন্দোলনত এই সংগঠনটোৰ প্ৰভাৱ আছিল আৰু ইয়াৰ পিছতে ১৯২৯ চনত একেধৰণৰ ‘নু লু হক হুই’ (মহিলা অধ্যয়ন সংস্থা) গঢ়ি উঠিছিল। যদ্যপি সংগঠনটোৱে বহুতৰে দৃষ্টি আকৰ্ষণ কৰিছিল আৰু সেই সময়ৰ ৰাজহুৱা তৰ্কত সক্ৰিয়ভাৱে অংশগ্ৰহণ কৰিছিল, তথাপি ই খুব কম দৃশ্যমান সফলতা লাভ কৰিছিল আৰু ১৯৩১ চনত ই বিলুপ্ত হয়। ফৰাচী ঔপনিৱেশিক কৰ্তৃপক্ষই মহিলাৰ শিক্ষাৰ সমৰ্থন কৰিছিল, কাৰণ তেওঁলোকে ইয়াক স্থানীয় সংস্কৃতি দুৰ্বল কৰি ফৰাচী নিয়ন্ত্ৰণ শক্তিশালী কৰাৰ উপায় হিচাপে দেখিছিল। কিন্তু তেওঁলোকে ফৰাচী নাৰীবাদৰ প্ৰভাৱ ভাল পোৱা নাছিল, যিয়ে উপনিৱেশখনত এক বৈপ্লৱিক মতাদৰ্শৰ প্ৰতিনিধিত্ব কৰিছিল। সমান্তৰালভাৱে, কনফুচীয় ভিয়েটনামী পুৰুষ সমাজ আৰু বুদ্ধিজীৱীসকলে নাৰীবাদক অপছন্দ কৰিছিল কাৰণ ই ফ্ৰান্সৰপৰা আহিছিল। তেওঁলোকে ভিয়েটনামী মহিলাসকলৰপৰা আশা কৰিছিল যে তেওঁলোকে স্থানীয় কনফুচীয় ভিয়েটনামী সংস্কৃতিৰ সৈতে সংগতি ৰাখি ঔপনিৱেশিক শক্তিৰ বিৰুদ্ধে দেশপ্ৰেমমূলক সমৰ্থন প্ৰদৰ্শন কৰিব। ১৯৩০-ৰ দশকত ভিয়েটনামী অভিজাত নাৰীবাদৰ বিফলতাৰ পিছত লাহে লাহে ইণ্ডোচাইনিজ কমিউনিষ্ট পাৰ্টি (ICP) আৰু ইয়াৰ মহিলা শাখা ভিয়েটনামী মহিলা ইউনিয়নৰ (VWU) সৈতে নাৰীবাদ অধিক জড়িত হৈ পৰে।

## তথ্যসূত্ৰ

শ্ৰেণী:ভিয়েটনাম
শ্ৰেণী:মহিলা সংগঠন
লায়লা আৰ্জুমান্দ বানু

**লায়লা আৰ্জুমান্দ বানু** (ইংৰাজী: Leila Arjumand Banu; জন্ম: ৫ জানুৱাৰী ১৯২৯ – মৃত্যু: ১০ ফেব্ৰুৱাৰী ১৯৯৫) এগৰাকী বাংলাদেশী কণ্ঠশিল্পী আৰু সমাজকৰ্মী আছিল।

## প্ৰাৰম্ভিক জীৱন আৰু শিক্ষা
সোণাৰগাঁৱত মাটি থকা এটা জমিদাৰী বাঙালী মুছলমান পৰিয়ালত ১৯২৯ চনৰ ৫ জানুৱাৰীত বানুৰ জন্ম হৈছিল। তেওঁৰ পিতৃ চৈয়দ মহম্মদ টাইফুৰ আছিল জমিদাৰ চৈয়দ আব্দুল আজিজৰ পুত্ৰ। পিতৃৰ আজু ককাক মীৰ গোলাম মুস্তাফা আল-হুছেইনীৰ জৰিয়তে তেওঁ ১৬ শতিকাৰ ইছলামিক পণ্ডিত তথা জমিদাৰ চৈয়দ ইব্ৰাহিম দানিশমন্দৰ বংশধৰ আছিল। তেওঁ ঢাকাৰ ইডেন গাৰ্লছ স্কুলৰপৰা স্নাতক ডিগ্ৰী লাভ কৰে আৰু ঢাকা বিশ্ববিদ্যালয়ৰপৰা পাৰ্চী ভাষা আৰু দৰ্শন বিষয়ত স্নাতক ডিগ্ৰী লাভ কৰে। তেওঁৰ শিক্ষাত পিতৃয়ে উৎসাহিত আৰু সমৰ্থন কৰিছিল।

## কৰ্মজীৱন
বানুৱে ওস্তাদ গুল মহম্মদ খানৰ অধীনত প্ৰশিক্ষণ লৈছিল। তেওঁ শাস্ত্ৰীয় দক্ষিণ এছীয় সংগীত যেনে গজল, নজৰুল গীতি আৰু ৰবীন্দ্ৰ সংগীতৰ প্ৰশিক্ষণ গ্ৰহণ কৰিছিল। ইয়াৰ উপৰি তেওঁ লোকগীত আৰু আধুনিক গীত গাইছিল। তেওঁৰ প্ৰথম পেছাদাৰী পৰিৱেশন আছিল ১৯৩৯ চনৰ ১৬ ডিচেম্বৰত ঢাকাৰ অল ইণ্ডিয়া ৰেডিঅ’ৰ উদ্বোধনী সম্প্ৰচাৰত এটা একক গীত। দহ বছৰ বয়সতে তেওঁ ঢাকা ৰেডিঅ’ৰ প্ৰথমগৰাকী মুছলমান কণ্ঠশিল্পী হিচাপে পৰিগণিত হয়।

১৯৭৭ চনৰপৰা ১৯৮৬ চনলৈ তেওঁ ঢাকা মিউজিক কলেজৰ অবৈতনিক অধ্যক্ষা আছিল। তেওঁ ঢাকা মিউজিয়ামৰ ট্ৰাষ্টী হিচাপে কাম কৰিছিল। তেওঁ ১০ বছৰ ধৰি নজৰুল স্বৰলিপি শুদ্ধিকৰণ বোৰ্ডৰ সভানেত্ৰীও আছিল।

## বঁটা
বানুৱে লাভ কৰা বঁটাৰ আংশিক তালিকা:
* ইৰাণৰ শ্বাহৰপৰা কৰনেচন মেডেল (১৯৬৮)
* পাকিস্তানৰ ৰাষ্ট্ৰপতিৰপৰা প্ৰাইড অফ পাৰফৰমেন্স বঁটা (১৯৬৯)

## তথ্যসূত্ৰ
শ্বেৰণ মাছ

**শ্বেৰণ মাছ** (জন্ম ১৯৫১) গুয়ানাত জন্মগ্ৰহণ কৰা এজন ঔপন্যাসিক। তেওঁ ইংলেণ্ডত শিক্ষা গ্ৰহণ কৰিছিল আৰু ভাৰতত বাস কৰিছিল। পিছলৈ তেওঁ জাৰ্মানী আৰু যুক্তৰাজ্যৰ ছাচেক্সত বাস কৰিছিল। 

## জীৱনী
মাছৰ জন্ম হৈছিল গায়ানাৰ জৰ্জটাউনত। ডাচ, আমেৰিকান আৰু আফ্ৰিকান-কেৰিবিয়ান বংশৰ এটা বিশিষ্ট ৰাজনৈতিক পৰিয়ালৰপৰা আহিছিল। তেওঁৰ মাতৃ গুয়ানাৰ অন্যতম প্ৰাচীন নাৰীবাদী, মানৱ অধিকাৰ কৰ্মী আৰু গ্ৰাহকৰ সমৰ্থক আছিল।

তেওঁ গুয়ানা আৰু ইংলেণ্ডত শিক্ষা গ্ৰহণ কৰিছিল। স্কুল এৰি যোৱাৰ পাছত তেওঁ গুয়ানাৰ জৰ্জটাউনত থকা গুয়ানা গ্ৰাফিকত প্ৰশিক্ষাৰ্থী ৰিপ’ৰ্টাৰ হিচাপে কাম কৰিছিল। পিছলৈ তেওঁ ছাণ্ডে ক্ৰনিকলৰ বাবে ষ্টাফ সাংবাদিক হিচাপে বৈশিষ্ট্যপূৰ্ণ প্ৰবন্ধ লিখিছিল।

১৯৭৩ চনত ইংলেণ্ড, তুৰস্ক, ইৰাণ, আফগানিস্তান আৰু পাকিস্তান হৈ স্থলপথেৰে ভাৰতলৈ যাত্ৰা কৰে। ভাৰতত দুবছৰ থকাৰ পিছত তেওঁ জাৰ্মানীলৈ গুচি যায় আৰু তাতেই জাৰ্মান এজনক বিয়া কৰায়। ২০১৬ চনৰ হিচাপত তেওঁ জাৰ্মানীৰ এখন চিকিৎসালয়ত সমাজকৰ্মী হিচাপে কাম কৰি আছিল।  ২০১৮ চনত জাৰ্মানীত ৪০ বছৰতকৈ অধিক সময় থকাৰ পিছত আয়াৰলেণ্ডলৈ গুচি যায়। 

হাৰ্পাৰকলিন্সে প্ৰকাশ কৰা তেওঁৰ প্ৰথম তিনিখন উপন্যাসে নিজ নিজ নায়কৰ বয়সৰ অভিজ্ঞতা আৰু জীৱনত নিজৰ, অনন্য পৰিচয় আৰু স্থান বিচাৰি উলিয়াবলৈ কৰা সংগ্ৰামৰ ওপৰত যথেষ্ট গুৰুত্ব আৰোপ কৰে ("বিল্ডংছৰ'মেন"), আৰু মূলতঃ ভাৰতীয় আৰু গায়ানীজ পটভূমিৰ বিৰুদ্ধে ৰচিত। তেওঁৰ চতুৰ্থখন গ্ৰন্থ Sons of Gods মহাভাৰতৰ পুনৰাবৃত্তি। ২০১৪ চনত তেওঁ ব্ৰিটেইনৰ ডিজিটেল প্ৰকাশক Bookouture ৰ সৈতে চুক্তিবদ্ধ হয়, যিয়ে ২০১৪ চনৰ মে’ মাহত Of Marriageable Age আৰু কেইবাখনো নতুন ৰচনা পুনৰ প্ৰকাশ কৰে। পিককছ ডান্সিংক দ্য লষ্ট ড’টাৰ অৱ ইণ্ডিয়া আৰু দ্য স্পীচ অৱ এঞ্জেলছক দ্য অৰ্ফান অৱ ইণ্ডিয়া হিচাপে পুনৰ প্ৰকাশ কৰা হয়। তেওঁৰ ৰচনাসমূহ জাৰ্মান, স্পেনিছ, ফৰাচী, ডেনিছ, হাংগেৰিয়ান আৰু পোলিছ ভাষালৈ অনুবাদ কৰা হৈছে।

## তথ্যসূত্ৰ

শ্ৰেণী:লেখিকা
শকুন্তলা নৰসিংহন

**শকুন্তলা নৰসিংহন** এগৰাকী ভাৰতীয় সাংবাদিক, গ্ৰাহক অধিকাৰ কৰ্মী। আৰু হিন্দুস্তানী শাস্ত্ৰীয় সংগীতৰ ৰামপুৰ-সাহাছৱান ঘৰাণৰ পৰা শাস্ত্ৰীয় কণ্ঠশিল্পীতেওঁ হাফিজ আহমেদ খানৰ শিষ্য আছিল আৰু দূৰদৰ্শন আৰু অল ইণ্ডিয়া ৰেডিঅ'ৰদ্বাৰা আয়োজিত ৰাষ্ট্ৰীয় সংগীত কাৰ্যসূচীত কৰ্ণাটক আৰু হিন্দুস্তানী দুয়োটা শৈলীতে কণ্ঠদান কৰা ভাৰতৰ একমাত্ৰ কণ্ঠশিল্পী। কৰ্ণাটক শাস্ত্ৰীয় সংগীতৰ প্ৰশিক্ষণ লৈছিল কণ্ঠশিল্পী মুছিৰি সুব্ৰমণিয়া আয়েৰ আৰু থাঞ্জাভুৰ বৃন্দাই। ইয়াৰ উপৰি তেওঁ একমাত্ৰ শিল্পী যিয়ে দুয়োটা শৈলীক পাৰ্শ্বৱৰ্তী কৰি “আত্ম-জুগালবন্দী” কৰিছে।

## প্ৰাথমিক জীৱন আৰু শিক্ষা
সকুন্তলাই অৰ্থনীতিত এম এ ডিগ্ৰী আৰু শাস্ত্ৰীয় সংগীতত স্নাতকোত্তৰ ডিগ্ৰী লাভ কৰিছে। তেওঁৰ দুটা ডক্টৰেট ডিগ্ৰী আছে – এটা মহিলা অধ্যয়নত আৰু আনখন সংগীত বিজ্ঞানত। ১৯৪৭ চনত ভাৰত স্বাধীন হোৱাৰ সময়ত, ভাৰত বিভাজনৰ সময়ৰ আশে-পাশে দিল্লীত বাস কৰিছিল, তাৰ পিছত মুম্বাইলৈ গুচি যায় আৰু বৰ্তমান বেংগালুৰুত থাকে। সংগীত বিজ্ঞানৰ ডক্টৰেট ডিগ্ৰীৰ থিছিছ আছিল কৰ্ণাটক আৰু হিন্দুস্তানী শৈলীৰ তুলনামূলক অধ্যয়নৰ ওপৰত। সৰুৰেপৰাই অল ইণ্ডিয়া ৰেডিঅ’ত কণ্ঠদান আৰম্ভ কৰা সকুন্তলাই SPIC MACAY আৰু আন কেইবাজনো আয়োজকৰ বাবে বিগত ৬০ বছৰ ধৰি পৰিৱেশন শিল্পী হিচাপে কাম কৰি আহিছে। 

## কেৰিয়াৰ
সাংবাদিক হিচাপে সকুন্তলাই মুম্বাইত দ্য টাইমছ অৱ ইণ্ডিয়া গোটৰ সৈতে ৭ বছৰ কাম কৰিছিল। চীনত ৰাষ্ট্ৰসংঘৰ মহিলাৰ ওপৰত অনুষ্ঠিত হোৱা গ্ল’বেল কনফাৰেন্সৰ বিষয়ে, ১৯৯৫ চনত ডেকান হেৰাল্ডৰ বাবে আৰু ২০০০ চনত নিউয়ৰ্কত অনুষ্ঠিত হোৱা ২৩সংখ্যক ৰাষ্ট্ৰসংঘৰ সাধাৰণ পৰিষদৰ অধিৱেশনৰ বিষয়ে তেওঁ প্ৰতিৱেদন দিছিল। ২০০২ চনত দক্ষিণ আফ্ৰিকাত অনুষ্ঠিত হোৱা বহনক্ষম উন্নয়নৰ বিশ্ব সন্মিলনত অংশগ্ৰহণ আৰু লিখিবলৈ নিৰ্বাচিত হোৱা চাৰিগৰাকী ভাৰতীয় সাংবাদিকৰ ভিতৰতো তেওঁ অন্যতম আছিল। ২০০৯ চনলৈকে তেওঁৰ স্তম্ভসমূহ ডেকান হেৰাল্ডত ২৭ বছৰ ধৰি চলিছিল আৰু বৰ্তমান তেওঁ দ্য ৱায়াৰৰ বাবে লিখে, চিটিজেন মেটাৰ্ছ, আৰু মানিলাইফ। 

বম্বে বিশ্ববিদ্যালয়ত সংগীতৰ অধ্যাপনা কৰা সকুন্তলাই বঙাইগাঁও বিশ্ববিদ্যালয়ত স্নাতকোত্তৰ পৰ্যায়ত সাংবাদিকতা, মহিলা অধ্যয়ন, অৰ্থনীতি বিষয়ত অধ্যাপনা কৰি আহিছে। ফুলব্ৰাইটৰ ফেল’শ্বিপত আমেৰিকাতো শিক্ষকতা কৰিছে। আমেৰিকা, ব্ৰিটেইন, নৰৱে, পাকিস্তান, কেনিয়া, উগাণ্ডা, ফিলিপাইনছ, ইণ্ডোনেছিয়া, জাপান, থাইলেণ্ড, আৰু অষ্ট্ৰেলিয়াত সংবাদ মাধ্যম, সংগীত আৰু নাৰীবাদী অধ্যয়নৰ আন্তঃৰাষ্ট্ৰীয় সন্মিলনত গৱেষণা পত্ৰ উপস্থাপন কৰিছে।

## তথ্যসূত্ৰ

শ্ৰেণী:সমাজকৰ্মী
শ্ৰেণী:সংগীতজ্ঞ
ৰ’জেনা মাৰ্ট

**ৰ’জেনা মাৰ্ট** (জন্ম ১৯৬২) এগৰাকী দক্ষিণ আফ্ৰিকান লেখিকা, আৰু অধ্যাপিকা, বৰ্তমান ডাৰবানত বাস কৰে। চেণ্টাৰ ফৰ ক্ৰিটিকেল ৰিচাৰ্চ অন ৰেচ এণ্ড আইডেণ্টিটিৰ সঞ্চালিকা। তেওঁৰ লেখাৰ বাবে, আৰু বৰ্ণবৈষম্য আৰু নাৰীৰ ওপৰত হোৱা হিংসাৰ বিৰোধিতা কৰা কামৰ বাবে তেওঁ স্বীকৃতি লাভ কৰিছে। সমগ্ৰ কানাডা, আমেৰিকা আৰু বিশ্বৰ বহু ঠাইত বক্তৃতা প্ৰদান কৰিছে। 

## জীৱনী
দক্ষিণ আফ্ৰিকাৰ কেপ টাউনৰ জিলা ছয়ত, কেপ টাউনৰ পুৰণি দাস অঞ্চলত তেওঁ জন্মগ্ৰহণ কৰিছিল। চৰকাৰৰ বলপূৰ্বক অপসাৰণ আইনৰ ফলত ১৯৭৩ চনত জিলা ছয়ৰপৰা তেওঁৰ পৰিয়ালক বলপূৰ্বকভাৱে আঁতৰাই দিয়া হৈছিল। ১৯৮৭ চনত যেতিয়া তেওঁৰ বয়স ২৪ বছৰ আছিল,নাৰীৰ বিৰুদ্ধে হিংসাৰ বিৰোধিতা কৰা কামৰ বাবে আৰু চাৰিগৰাকী মহিলাৰ সৈতে কেপ টাউনত প্ৰথমটো কৃষ্ণাংগ নাৰীবাদী সংগঠন উইমেন এগেইনষ্ট ৰিপ্ৰেছন (WAR) আৰম্ভ কৰাৰ বাবে মাৰ্টে জোহান্সবাৰ্গত আয়োজিত "বছৰৰ মহিলা" বঁটাৰ বাবে মনোনীত হৈছিল। 

১৯৮৯ চনত কানাডালৈ গুচি যায় আৰু ১৯৯০ চনত প্ৰথমখন কবিতা গ্ৰন্থ Talk About It! ১৯৯২ চনত তেওঁৰ চুটিগল্প "নো ৰোজা, ন' ডিষ্ট্ৰিক্ট ছিক্স"ৰ বাবে যাত্ৰা বঁটা লাভ কৰে, যিটো পিছলৈ তেওঁৰ প্ৰথম চুটিগল্প সংকলন "ৰোজাৰ ডিষ্ট্ৰিক্ট ছয়"ত প্ৰকাশ পায়। 
কবিতা, চুটি কল্পকাহিনী, অকল্পকাহিনী আৰু উপন্যাসৰ কেইবাখনো গ্ৰন্থৰ লেখিকা, শেহতীয়াকৈ ২০০৭ চনত প্ৰকাশিত উপন্যাস দ্য ৰাইটিং চাৰ্কল (টি এছ এ আৰ পাব্লিকেচনছ) যিখনক বৈশিষ্ট্যপূৰ্ণ ছবি হিচাপে নিৰ্মাণ কৰা হৈছে। ২০০৬ চনত কানাডাত ৰোজাৰ ডিষ্ট্ৰিক্ট ছিক্সে সাপ্তাহিক বেষ্টচেলাৰ তালিকা আৰু দক্ষিণ আফ্ৰিকাত ২০০৬ চনৰ HOMEBRU তালিকাত স্থান লাভ কৰে। 

তেওঁ ইউ.কে.ৰ বাৰ্মিংহাম বিশ্ববিদ্যালয়ৰপৰা পি এইচ ডি ডিগ্ৰী লাভ কৰিছে (১৯৯৩–১৯৯৬) চেণ্টাৰ ফৰ কালচাৰেল ষ্টাডিজ।

তেওঁৰ ৰচনাই ৰাজনৈতিক দৰ্শন, কৃষ্ণাংগ চেতনা, ডেৰিডা আৰু বিগঠন, মনোবিশ্লেষণ, নাৰীবাদী তত্ত্ব, আৰু জাতি আৰু বৰ্ণবাদৰ সমালোচনাত্মক তত্ত্বৰ মাজত আৰু মাজৰ সম্পৰ্ক পৰীক্ষা কৰে। 

শেহতীয়াকৈ মাৰ্টে ইউনেস্ক’ৰ দক্ষিণ-দক্ষিণ দাৰ্শনিক সংলাপৰ বৈজ্ঞানিক সমিতিৰ সদস্য হিচাপে কাৰ্যনিৰ্বাহ কৰিছিল, যিয়ে চাৰিটা অঞ্চল—আফ্ৰিকা, এছিয়া, দক্ষিণ আৰু মধ্য আমেৰিকা আৰু আৰব অঞ্চল—চাৰিটা ভাষাত (ইংৰাজী, ফৰাচী, স্পেনিছ আৰু আৰবী) সামৰি এখন দাৰ্শনিক পাঠ্যপুথি প্ৰস্তুত কৰিছিল। 

২০১০ চনত দ্য ৰাইটিং চাৰ্কলে তেওঁৰ গৃহভূমি দক্ষিণ আফ্ৰিকাৰ দক্ষিণ আফ্ৰিকান সাহিত্যৰ শীৰ্ষ দহখন গ্ৰন্থৰ ভিতৰত অন্যতম হিচাপে উল্লেখ কৰে আৰু আফ্ৰিকান ষ্টাডিজ এছ’চিয়েশ্যনে আইডু-স্নাইডাৰ বুক প্ৰাইজৰ বাবে মনোনীত কৰে।
## বাহ্যিক সংযোগ
* Interview with Rozena Maart at Minister Faust
* Author profile at TSAR books 
* Rozena Maart's website

## তথ্যসূত্ৰ

শ্ৰেণী:দক্ষিণ আফ্ৰিকাৰ ব্যক্তি
শ্ৰেণী:লেখিকা
ইৰ’ছ ভলুচিয়া

**হিৰোছ মাচাডো** (১ জুন ১৯১৪ চন– ১ জানুৱাৰী ২০০৪ চন), যি **ইৰ’ছ ভলুচিয়া** নামেৰে অধিক পৰিচিত, এগৰাকী ব্ৰাজিলৰ নৃত্যশিল্পী আৰু অভিনেত্ৰী আছিল। তেওঁৰ নৃত্য শৈলীয়ে আফ্ৰিকান-ব্ৰাজিলিয়ান নৃত্য পৰম্পৰাৰ সৈতে ধ্ৰুপদী বেলেটৰ মিশ্ৰণ ঘটায়।

ভলুচিয়াই ব্ৰাজিল আৰু হলিউডৰ কেইবাখনো চিনেমাত অংশগ্ৰহণ কৰিছিল, ইয়াৰ ভিতৰত ১৯৪২ চনত এবট আৰু কষ্টেলো অভিনীত ৰিঅ’ ৰিটা ছবিও আছিল।

## জীৱনী
ভলুচিয়াৰ জন্ম হৈছিল ৰিঅ’ ডি জেনেইৰ’ত, ১৯১৪ চনত; তেওঁৰ পিতৃ-মাতৃ আছিল কবি গিলকা মাচাডো আৰু ৰডলফো মাচাডো। তেওঁৰ মাতৃ গিলকা মাচাডো ব্ৰাজিলৰ এগৰাকী কবি আৰু সমাজকৰ্মী আছিল। ১৯২৮ চনত ভলুচিয়াই বেলেট স্কুলত ভৰ্তি হয় আৰু তাৰপৰা মাৰিয়া অলেনেৱাৰ অধীনত অধ্যয়ন কৰে। তেওঁ জোয়াও দা লুজৰ উম্বাণ্ডা টেৰেইৰোত অংশগ্ৰহণ কৰিছিল, য'ত তেওঁৰ প্ৰথম সংস্পৰ্শ আফ্ৰিকান-ব্ৰাজিলিয়ান নৃত্যৰ সৈতে হৈছিল।

১৯২৯ চনত ভলুচিয়াই থিয়েট্ৰ’ মিউনিচিপালত প্ৰথমবাৰৰ বাবে খালী ভৰিৰে ছাম্বা নাচি উপস্থাপন কৰে। তাৰ পিছৰ বছৰবোৰত, পাচোয়াল কাৰ্লোছ মেগনোৰ দৰে সাংস্কৃতিক চেলুনিষ্টৰদ্বাৰা আমন্ত্ৰিত হৈ তেওঁ আন এটা উপস্থাপন আগবঢ়ায়। ব্ৰাজিলৰ আধুনিকতাবাদৰ মনোভাবেৰে ভলুচিয়াই "জাতীয় নৃত্য" (bailado nacional) সৃষ্টি কৰিবলৈ আমেৰিকান আৰু আফ্ৰিকান নৃত্যৰ ওপৰত গৱেষণা কৰিছিল। 

১৯৩৫ চনত তেওঁ ব্ৰাজিলৰ প্ৰথমখন ছবি Favela dos Meus Amores ত অংশগ্ৰহণ কৰে। ব্ৰাজিলৰ আন চাৰিখন ছবিত তেওঁক অভিনয় কৰা হ'ব।

১৯৪১ চনৰ ২২ ছেপ্টেম্বৰত তেওঁৰ ছবি লাইফ আলোচনীৰ প্ৰচ্ছদত প্ৰকাশ কৰা হয়। পিছৰ বছৰত তেওঁ এম জি এম ছবি ৰিঅ’ ৰিটাত এবট আৰু কষ্টেলোৰ সৈতে সংগীত অভিনয়ত অংশগ্ৰহণ কৰে। তেওঁৰ কৃতিত্ব দেখি স্থানীয় সংবাদ মাধ্যমে তেওঁক কাৰ্মেন মিৰাণ্ডাৰ সৈতে তুলনা কৰে।

## তথ্যসূত্ৰ
গিলকা মাচাডো

**গিলকা মাচাডো** () আছিল এগৰাকী ব্ৰাজিলৰ কবি আৰু ৰাজনৈতিক কৰ্মী। ব্ৰাজিলৰ কামোদ্দীপক কবিতা লিখা প্ৰথম মহিলাসকলৰ ভিতৰত অন্যতম হিচাপে তেওঁ পৰিচিত হৈছিল; তেওঁৰ কামক সাধাৰণতে প্ৰতীকী হিচাপে শ্ৰেণীভুক্ত কৰা হয়। ১৯১০ চনত মাচাডো পাৰ্টিডো ৰিপাব্লিকান ফেমিনিনো (মহিলা ৰিপাব্লিকান পাৰ্টি)ৰ অন্যতম প্ৰতিষ্ঠাপক আছিল, যিয়ে মহিলাৰ ভোটাধিকাৰৰ পোষকতা কৰিছিল।

## জীৱন
১৮৯৩ চনত ৰিঅ’ ডি জেনেইৰ’ত জন্মগ্ৰহণ কৰিছিল মাচাডোৱে। সৰুৰ পৰাই তেওঁ কবিতা লিখিবলৈ আৰম্ভ কৰিছিল। ১৪ বছৰ বয়সত তেওঁ এ ইম্প্ৰেন্সা কাকতত অনুষ্ঠিত হোৱা সাহিত্য প্ৰতিযোগিতাত অংশগ্ৰহণ কৰে আৰু তেওঁৰ নাম আৰু ছদ্মনামৰ কবিতাৰে তিনিটা মূল পুৰস্কাৰ লাভ কৰে। সমালোচকসকলে তেওঁৰ কবিতাৰ বাবে কটু সমালোচনা কৰিছিল, তেওঁক "অনৈতিক মেট্ৰন" বুলি অভিহিত কৰিছিল।

১৯১৫ চনত তেওঁৰ প্ৰথম কবিতা গ্ৰন্থ Cristais partidos প্ৰকাশ পায়। কিতাপখনৰ প্ৰস্তাৱনা আছিল অলাভো বিলাকে।. তাৰ পিছৰ বছৰবোৰত তেওঁ ১৯২২ চনত প্ৰকাশ কৰে: এ ৰিভেলেচ' ডছ পাৰফিউমছ (১৯১৬), ইষ্টাডো দে আলমা (১৯১৭), প'ইচিয়াছ (১৯১৫-১৯১৭)- (১৯১৮) আৰু মুলহেৰ নুয়া। 

১৯৩৩ চনত তেওঁ অ' মালহো আলোচনীৰ প্ৰতিযোগিতাত ২০ শতিকাৰ ব্ৰাজিলৰ সৰ্বশ্ৰেষ্ঠ মহিলা কবি হিচাপে জয়ী হয়।

## ব্যক্তিগত জীৱন
১৯১০ চনত গিলকা মাচাডোৱে কবি ৰডলফো ডি মেলো মাচাডো (১৮৮৫-১৯২৩)ৰ সৈতে বিবাহপাশত আবদ্ধ হয় আৰু তেওঁৰপৰা হেলিঅ’ছ আৰু হিৰোছ নামৰ দুটা সন্তান জন্ম হয়। পিছলৈ হিৰোছ নৃত্যশিল্পী ইৰ’ছ ভলুচিয়া নামেৰে পৰিচিত হয়।

প্ৰাপ্তবয়স্ক হোৱা পিছত জীৱিকাৰ উপায় হিচাপে তেওঁ ৰিঅ’ ৰেলৱে কোম্পানীত কাম কৰি পৰিয়াল পোহপাল দিছিল।

## তথ্যসূত্ৰ

শ্ৰেণী:ব্ৰাজিলৰ ব্যক্তি
শ্ৰেণী:কবিতা
মেঘা আকাশ

**মেঘা আকাশ** (; জন্ম: ২৬ অক্টোবৰ ১৯৯৫) এগৰাকী ভাৰতীয় অভিনেত্ৰী যিয়ে প্ৰধানকৈ তামিল আৰু তেলুগু চলচ্চিত্ৰত অভিনয় কৰে। তেওঁ তেলুগু চলচ্চিত্ৰ *লাই* (২০১৭) ৰ জৰিয়তে অভিনয় জগতত আত্মপ্ৰকাশ কৰিছিল। ২০১৯ চনত তেওঁ *পেট্টা* চলচ্চিত্ৰৰ জৰিয়তে তামিল আৰু *ছেটেলাইট শংকৰ* চলচ্চিত্ৰৰ জৰিয়তে হিন্দী ছবি জগতত পদাৰ্পণ কৰে। তেওঁ লগতে *ৰাজা ৰাজা চোৰা* (২০২১) আৰু *প্ৰেমদেশম* (২০২৩) ছবিতো অভিনয় কৰিছে। 

## প্ৰাৰম্ভিক জীৱন
মেঘাৰ জন্ম হৈছিল ১৯৯৫ চনৰ ২৬ অক্টোবৰত, মাদ্ৰাজত (বৰ্তমান চেন্নাই), তামিলনাডুত। তেওঁৰ দেউতাক এজন তেলুগু আৰু মাতৃ এগৰাকী মালয়ালম বংশোদ্ভৱ। তেওঁৰ পিতৃ-মাতৃ দুয়ো বিজ্ঞাপনৰ ক্ষেত্ৰখনৰ সৈতে জড়িত। তেওঁ চেন্নাইৰ লেডী এণ্ডাল স্কুলত অধ্যয়ন কৰিছিল আৰু চেন্নাইৰ উইমেনছ খ্ৰীষ্টিয়ান কলেজৰপৰা ভিজুৱেল কমিউনিকেশ্যনত বি.এছ চি ডিগ্ৰী লাভ কৰিছিল।

## কৰ্মজীৱন

মেঘাই নীতিনৰ বিপৰীতে তেলেগু চলচ্চিত্ৰ *লাই*-ৰ জৰিয়তে অভিনয় জগতত পদাৰ্পণ কৰিছিল। *ছিফি*-ৰ এজন সমালোচকে উল্লেখ কৰিছিল যে, "মেঘা আকাশৰ অভিনয় ঠিক-ঠাক আছিল যদিও তেওঁৰ চৰিত্ৰটো দুৰ্বলকৈ লিখা হৈছিল।"  এই ছবিখনে তেওঁক চাৰউথ ইণ্ডিয়ান ইণ্টাৰনেশ্যনেল মুভি এৱাৰ্ডছৰ শ্ৰেষ্ঠ নৱাগতা অভিনেত্ৰীৰ (তেলুগু) মনোনয়ন লাভ কৰাত সহায় কৰিছিল। পৰৱৰ্তী বছৰটোত তেওঁ পুনৰ নীতিনৰ সৈতে *চাল মোহন ৰাঙ্গা* ছবিত কাম কৰে। দুয়োখন ছবিয়ে বক্স অফিচত গড় ফলাফল দেখুৱাইছিল।

মেঘাই ২০১৯ চনত চনন্তৰ বিপৰীতে *পেট্টা* ছবিৰ জৰিয়তে তামিল চলচ্চিত্ৰত আত্মপ্ৰকাশ কৰে, যদিও তেওঁ ইয়াৰ আগতেই ধনুশৰ বিপৰীতে *এনায় নোকি পায়ুম থোটা* ছবিৰ দৃশ্যগ্ৰহণ কৰিছিল। *এনায় নোকি পায়ুম থোটা* বক্স অফিচত গড় আছিল, কিন্তু *পেট্টা* তেওঁৰ প্ৰথম বাণিজ্যিক সফলতা হিচাপে পৰিগণিত হয় আৰু ই সৰ্বকালৰ সৰ্বাধিক উপাৰ্জনকাৰী তামিল চলচ্চিত্ৰসমূহৰ ভিতৰত অন্যতম। ২০১৯ চনত তেওঁৰ আন মুক্তিপ্ৰাপ্ত ছবিসমূহ আছিল চিলামবৰাচনৰ সৈতে *ৱানথা ৰাজৱাথান ৱাৰুৱেন* আৰু অথৰ্ভাৰ সৈতে *বুমৰেং*। সেই বছৰতে সূৰজ পাঞ্চোলীৰ বিপৰীতে *ছেটেলাইট শংকৰ*-ৰ জৰিয়তে তেওঁ হিন্দী চলচ্চিত্ৰতো খোজ পেলায়। মনিকা ৰাৱাল কুক্ৰেজাই মন্তব্য কৰিছিল যে, "মেঘা মৰমলগা আৰু তেওঁলোকৰ অন-স্ক্ৰিন যুটিটোৱে ভাল ৰসায়ন প্ৰদৰ্শন কৰিছে।" 

২০২০ চনত তেওঁৰ একমাত্ৰ মুক্তিপ্ৰাপ্ত ছবি আছিল কালিদাস জয়ৰামৰ বিপৰীতে *অৰু পাক্কা কাথাই*। ২০২১ চনত তেওঁৰ চাৰিখন ছবি মুক্তি পাইছিল: তামিল ছবি *কুট্টি ষ্টৰী*, হিন্দী ছবি *ৰাধে* আৰু শ্ৰী বিষ্ণুৰ বিপৰীতে তেলেগু ছবি *ৰাজা ৰাজা চোৰা*।

## ব্যক্তিগত জীৱন
ছয়বছৰীয়া প্ৰেমৰ সম্পৰ্কৰ অন্তত, ২০২৪ চনত ২২ আগষ্টত মেঘাই তেওঁৰ প্ৰেমিক চাই বিষ্ণুৰ সৈতে আঙঠি পিন্ধোৱা পৰ্ব সম্পন্ন কৰে। চাই বিষ্ণু ভাৰত চৰকাৰৰ প্ৰাক্তন জাহাজ পৰিবহণ ৰাজ্যিক মন্ত্ৰী সু. থিৰুনাভুক্কাৰাচাৰৰ পুত্ৰ। ২০২৪ চনৰ ১৫ ছেপ্টেম্বৰত চেন্নাইত এক পৰম্পৰাগত বিবাহ অনুষ্ঠানৰ জৰিয়তে এই দম্পতী বিবাহপাশত আবদ্ধ হয়।

## তথ্যসূত্ৰ
 

## বাহ্যিক সংযোগ
*
*

শ্ৰেণী:ভাৰতীয় অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
ফিজি মহিলা অধিকাৰ আন্দোলন

**ফিজি মহিলা অধিকাৰ আন্দোলন** (ইংৰাজী: Fiji Women's Rights Movement; চমুকৈ FWRM) হৈছে ফিজিত অৱস্থিত এক বহু-জাতীয় আৰু বহু-সাংস্কৃতিক সংগঠন। ইয়াৰ মুখ্য কাৰ্যালয় চুভাত অৱস্থিত। এই প্ৰতিষ্ঠানটোৱে মানসিক পৰিৱৰ্তন আৰু প্ৰতিষ্ঠানিক সংস্কাৰৰ জৰিয়তে মহিলাৰ বিৰুদ্ধে হোৱা বৈষম্য দূৰ কৰাৰ বাবে কাম কৰে। FWRM-এ নাৰীবাদ, গণতন্ত্ৰ, সুশাসন আৰু মানৱ অধিকাৰৰ অনুশীলন আৰু প্ৰসাৰত বিশ্বাস কৰে। ১৯৮৭ চনৰ প্ৰথমটো সামৰিক অভ্যুত্থানৰ পিছৰে পৰা ফিজিত সামৰিক শাসনৰ ৰাজহুৱা বিৰোধিতা কৰাৰ বাবে FWRM জনাজাত। ইয়াৰ উপৰিও ফিজিত আন্তঃপ্ৰজন্মীয় মহিলা নেতৃত্বৰ সৈতে জড়িত অভিনৱ দৃষ্টিভংগী আৰু মূল কাৰ্যসূচীৰ বাবেও এই সংগঠনটো জনাজাত, য’ত বিশেষকৈ যুৱতী, খিলঞ্জীয়া আৰু থলুৱা মহিলাসকলক গুৰুত্ব প্ৰদান কৰা হয়।

২০১৬ চনত FWRM-এ *গাৰ্লছ ডিজিটেল ষ্টৰীজ* নামৰ এটা প্ৰকল্প আৰম্ভ কৰিছিল। এই প্ৰকল্পৰ লক্ষ্য আছিল ১০-১২ বছৰীয়া ছোৱালীৰ কাহিনী কোৱা আৰু ডিজিটেল কলাৰ ব্যৱহাৰেৰে উৎপীড়ন আৰু বৈষম্যক প্ৰত্যাহ্বান জনোৱা।

## ইতিহাস
১৯৮৬ চনত ৫৬ গৰাকী মহিলাই ফিজি মহিলা অধিকাৰ আন্দোলন (FWRM) প্ৰতিষ্ঠা কৰিছিল। ইয়াৰ ভিতৰত এনে কিছুসংখ্যক মহিলাও আছিল যিয়ে ফিজিত লিংগ সম্পৰ্কীয় হিংসাৰ বিৰুদ্ধে প্ৰথমটো সহায়ক সংগঠন ‘ফিজিয়ান ৱমেনছ ক্ৰাইছিছ চেণ্টাৰ’ (FWCC) স্থাপন কৰিছিল। তেওঁলোকে দৃঢ়প্ৰতিজ্ঞ আছিল যে তেওঁলোকৰ এই গোটটোৱে "সেইবোৰ আইন আৰু নীতি পৰিৱৰ্তন কৰিবলৈ যত্ন কৰিব যিবোৰে মহিলাৰ প্ৰতি বৈষম্য কৰে বা তেওঁলোকৰ সমস্যাসমূহ পৰ্যাপ্তভাৱে সমাধান কৰাত ব্যৰ্থ হয়"। প্ৰতিষ্ঠাপক সদস্যসকলৰ ভিতৰত আছিল এফডব্লিউচিচিৰ শ্বামীমা আলী, মানৱ অধিকাৰ অধিবক্তা ইমৰাণা জালাল, আদি কুইনি ভাভদ্ৰা, আলেফিনা ভুকি, হেলেন ছাদাৰলেণ্ড, ‘আটু এম্বাৰচন-বেইন, মিচেল ৰেডী আৰু পেনেলেপ মুৰ (যিয়ে FWRM-ৰ প্ৰথম সমন্বয়ক বা কাৰ্যবাহী সঞ্চালক হৈছিল)।

ৰাজনৈতিক কৰ্মী ভিৰিচিলা বুয়াদ্ৰোমো ২০০১ চনৰ পৰা ২০১৫ চনলৈ এই সংগঠনটোৰ কাৰ্যবাহী সঞ্চালক আছিল আৰু তাৰ পিছত তাৰা চেট্টীয়ে এই দায়িত্ব গ্ৰহণ কৰে।

## সফলতা
ফিজি মহিলা অধিকাৰ আন্দোলনে সাংবিধানিক সংস্কাৰকে ধৰি মহিলাৰ ৰাজনৈতিক অংশগ্ৰহণ বৃদ্ধিৰ বাবে কৰা কামৰ বাবে পৰিচিত। ২০১২ চনত নেতৃত্বৰ ক্ষেত্ৰত মহিলাৰ অংশগ্ৰহণ বৃদ্ধিৰ লক্ষ্যৰে FWRM-এ ইয়াৰ সহযোগী সংস্থা ‘ফেমলিংক পেচিফিক’ (FemlinkPACIFIC), ‘নেচনেল কাউন্সিল অৱ ৱমেন (ফিজি)’ আৰু ‘ছকোছকোভাকামাৰামা ইটৌকেই’ৰ (Soqosoqovakamarama iTaukei) সৈতে মিলি ‘ফিজি ৱমেনছ ফৰাম’ গঠন কৰিছিল। যদিও প্ৰশান্ত মহাসাগৰীয় অঞ্চলৰ ভিতৰত ফিজিৰ সংসদত মহিলাৰ অনুপাত সৰ্বাধিক (২০১৪ চনত ১৬%), তথাপিও FWRM আৰু ‘ফিজি ৱমেনছ ফৰামে’ ৰাজনৈতিক আৰু ৰাজহুৱা জীৱনত মহিলাৰ প্ৰতিনিধিত্ব উন্নত কৰিবলৈ দৃঢ়প্ৰতিজ্ঞ হৈ কাম কৰি আহিছে।

ছোৱালীসকলৰ সৱলীকৰণৰ বাবে FWRM-ৰ কাৰ্যসূচী, যাক ‘GIRLS’ (Grow-Inspire-Relate-Lead-Succeed) বুলি জনা যায়, তাক "ফিজি তথা এই সমগ্ৰ অঞ্চলটোৰ ভিতৰতে ১০-১২ বছৰীয়া ছোৱালীৰ বাবে অন্যতম উৎকৃষ্ট নাৰীবাদী লিংগ সমতা প্ৰকল্প" বুলি কোৱা হৈছে। ফিজি আৰু প্ৰশান্ত মহাসাগৰীয় অঞ্চলত আন্তঃপ্ৰজন্মীয় নাৰীবাদী নেতৃত্বক সমৰ্থন কৰাৰ ক্ষেত্ৰত এইটো সংগঠনটোৰ এক গুৰুত্বপূৰ্ণ প্ৰচেষ্টা।

## তথ্যসূত্ৰ
 

## বাহ্যিক সংযোগ

শ্ৰেণী:ফিজি
শ্ৰেণী:নাৰীবাদী সংগঠন
শ্ৰেণী:মহিলা সংগঠন
প্ৰজ্ঞা জয়ছোৱাল

**প্ৰজ্ঞা জয়ছোৱাল** (; জন্ম: ১২ জানুৱাৰী ১৯৯৩) এগৰাকী ভাৰতীয় অভিনেত্ৰী যিয়ে প্ৰধানকৈ তেলুগু চলচ্চিত্ৰত কাম কৰে। তেওঁ এটা ফিল্মফেয়াৰ বঁটা আৰু এটা দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা লাভ কৰিছে।

জয়ছোৱালে ২০১৪ চনত তামিল ভাষাৰ চলচ্চিত্ৰ *বিৰাট্টু*ৰ জৰিয়তে অভিনয় জীৱনৰ পাতনি মেলিছিল। তেওঁ তেলেগু পিৰিয়ড ড্ৰামা *কাঞ্চে* (২০১৫)ৰ জৰিয়তে বিশেষ সফলতা লাভ কৰে, যাৰ বাবে তেওঁক শ্ৰেষ্ঠ নৱাগতা অভিনেত্ৰীৰ ফিল্মফেয়াৰ বঁটা (দক্ষিণ) প্ৰদান কৰা হয়। জয়ছোৱালে *টিটু এম.বি.এ* ছবিৰ জৰিয়তে হিন্দী চলচ্চিত্ৰত আত্মপ্ৰকাশ কৰিছিল। ইয়াৰ পিছত তেওঁ *নক্ষত্ৰম* (২০১৭), *আচাৰী আমেৰিকা যাত্ৰা* (২০১৮) আৰু *অখণ্ড* (২০২১)ৰ দৰে ছবিত অভিনয় কৰে, যিখন তেওঁৰ সৰ্বাধিক উপাৰ্জনকাৰী ছবি। 

## প্ৰাৰম্ভিক জীৱন
জয়ছোৱালৰ জন্ম হৈছিল ১৯৯৩ চনৰ ১২ জানুৱাৰীত ভাৰতৰ মধ্যপ্ৰদেশৰ জবলপুৰত। প্ৰজ্ঞা জয়ছোৱালে পুনেৰ চিম্বায়’ছিছ ল স্কুলৰপৰা শিক্ষা সম্পূৰ্ণ কৰিছিল। চিম্বায়’ছিছ বিশ্ববিদ্যালয়ত অধ্যয়ন কৰি থকাৰ সময়তে তেওঁ বিভিন্ন সৌন্দৰ্য প্ৰতিযোগিতাত অংশগ্ৰহণ কৰিছিল আৰু মডেল হিচাপে কাম কৰিছিল। ২০১৪ চনত তেওঁ কলা আৰু সংস্কৃতিৰ ক্ষেত্ৰত আগবঢ়োৱা অৱদানৰ বাবে 'চিম্বায়’ছিছ সাংস্কৃতিক পুৰস্কাৰ' লাভ কৰে।

## কৰ্মজীৱন
জয়ছোৱালে ২০১৪ চনত তামিল চলচ্চিত্ৰ *বিৰাট্টু*ৰ জৰিয়তে অভিনয় জীৱনৰ পাতনি মেলে। একে বছৰতে তেওঁ নিশান্ত দাহিয়াৰ বিপৰীতে *টিটু এম.বি.এ* ছবিৰ জৰিয়তে হিন্দী চলচ্চিত্ৰত আত্মপ্ৰকাশ কৰে।

২০১৫ চনত জয়ছোৱালে অভিজিতৰ বিপৰীতে *মিৰ্চি লাণ্টি কুৰ্ৰাডু*ৰ জৰিয়তে তেলেগু চলচ্চিত্ৰত খোজ পেলায়। বৰুণ তেজৰ বিপৰীতে এগৰাকী ৰাজকুমাৰীৰ চৰিত্ৰত অভিনয় কৰা *কাঞ্চে* ছবিখনে তেওঁৰ কৰ্মজীৱনত এক মোৰ সলায়। ছবিখন ব্যাৱসায়িকভাৱে সফল হিচাপে পৰিগণিত হয়। *ডেক্কান ক্ৰনিকল*ৰ সুৰেশ কবিৰায়নীয়ে উল্লেখ কৰিছিল যে, "প্ৰজ্ঞাক দেখিবলৈ ধুনীয়া আৰু তেওঁক ৰাজকুমাৰীৰ চৰিত্ৰটোত সম্পূৰ্ণ খাপ খাই পৰিছে।" 

*কাঞ্চে*ৰ সফলতাৰ পিছত ২০১৭ চনত তেওঁৰ চাৰিখন ছবি মুক্তি পায়। তেওঁ প্ৰথমে *ঔঁ নমো ভেংকটেশায়*ত অভিনয় কৰে, যিখন বক্স অফিচত বিফল হয়। মঞ্চু মনোজৰ বিপৰীতে তেওঁৰ পৰৱৰ্তী ছবি *গুণ্টুৰোডু*ও বক্স অফিচত বিফল হয়। ইয়াৰ পিছত জয়ছোৱালে *নক্ষত্ৰম* ছবিত এগৰাকী আই.পি.এছ বিষয়াৰ চৰিত্ৰত অভিনয় কৰে। *দ্য টাইমছ অৱ ইণ্ডিয়া*ৰ শ্ৰীধৰ আদিভিয়ে মন্তব্য কৰিছিল যে তেওঁৰ চৰিত্ৰটোত "গ্লেমাৰ আৰু গুৰুত্ব" দুয়োটাই আছিল। বছৰটোৰ শেষৰখন ছবি *জয়া জানকী নায়ক*ত তেওঁক এক বিশেষ চৰিত্ৰত দেখা গৈছিল। ২০১৮ চনত তেওঁ বিষ্ণু মঞ্চুৰ বিপৰীতে *আচাৰী আমেৰিকা যাত্ৰা*ত অভিনয় কৰে, যিখন বক্স অফিচত মধ্যমীয়া আছিল।

তিনিবছৰীয়া বিৰতিৰ অন্তত জয়ছোৱালে নন্দমুৰী বালকৃষ্ণৰ বিপৰীতে *অখণ্ড*ত এগৰাকী আই.এ.এছ বিষয়াৰ চৰিত্ৰত অভিনয় কৰে। ছবিখন ব্যাৱসায়িকভাৱে সফল হয় আৰু ২০২১ চনৰ তৃতীয় সৰ্বাধিক উপাৰ্জনকাৰী তেলেগু চলচ্চিত্ৰ হিচাপে পৰিগণিত হয়। *ফাৰ্ষ্টপোষ্ট*-এ উল্লেখ কৰিছিল যে, "শাৰণ্যৰ চৰিত্ৰটো আপেক্ষিকভাৱে ভালদৰে লিখা হৈছিল আৰু প্ৰজ্ঞাই ইয়াক সুন্দৰকৈ ফুটাই তুলিছিল।" 

## তথ্যসূত্ৰ
 

## বাহ্যিক সংযোগ

* 
*

শ্ৰেণী:ভাৰতীয় অভিনেত্ৰী